ठोकर - जनकदेव जनक - मैना: भोजपुरी साहित्य क उड़ान (Maina Bhojpuri Magazine)\nHome जनकदेव जनक Katha ठोकर - जनकदेव जनक\nठोकर - जनकदेव जनक\nपुलिस हमरा के थाना में ले जाके नकसलियन के बारे में पूछ ताछ करे लागल। पूछलस कि तू ओकनी के कहवां छुपा के रखले बाड़े, सही सही बता दे ना त समझ ले का होई?\n‘ काहे मजाक करत बानी सर, जब कवनों आरोपी नइखे मिल पावत त बेकसुर लोग के काहे निसाना बना रहल बानी। निरदोषन के जिनगी खराब हो जाई। कबहू जांच होई त पुलिसिया कार्रवाई के पोल खुल जाई। ’ हम निडर होके थानेदार से साच बात कहनी। ’\n‘पुलिस तोरा साथे नरमी से पेश आ रहल बिया , ताकि ते अपना साथियन के नाम, ठिकाना सही सही बता दे । अगर पुलिस से झूठ बोलले त समझ जो कि तोर पूरा खानदान जेल में सड़ जाई। तोर सब भासनबाजी हवा हो जाई। ’ थानेदार अनिल प्रसाद हमरा के घूर के देखलस, जइसे कवनों बाघ होखो ।\n‘सर, लागता कि पुलिस चिलखारी के चीख भूल गइल बिया। 20 अक्टूबर 2007 के घटना याद करीं। जवना में 19 लोग नकसली हमला में मारल गइल रहे । एह मामला में पुलिस चार लोगन के गिरफ्तार कर जेल भेजले रहे। लोकल अदालत पुलिस आ गवाहन के साक्ष्य पर आरोपियन के फांसी के सजा सुनइले रहे। बाकिर हाई कोर्ट ओकर आदेश के बदल देहलस। ओह आरोपियन के साक्ष्य के अभाव में बाइज्जत बरी कर देहलस। अब स्थानीय पुलिस से लोगन के विश्वास उठ गइल बा। रउरा से निहोरा बा कि हम निरदोष बानी। रउरा फंसावे के कोशिश मत करीं। ’ हम बिना डर भय के आपन बात रखे के कोशिश कइनी।\n‘बहुत खूब, बहुत खूब। ते हमारा तफ्तीश के चुनौती देत बाड़े. चिलखारी में का भइल रहे हमरा तोरा से जाने के पड़ी! ते बड़गलाये के प्रयास छोड़ दे, नाम आ पता बतावला के बाद हम तोरा के सरकारी गवाह बना के बचा लेम, ना त पुलिस जीप से कूद के भागे वालान के अंजाम का होला कुछ पता बा! आखिरी बार पूछत बानी केहू के नाम पता लिखा दे, तोर जान बकस देम।’\nहमार गिरफ्तारी के खबर पाके संगे संबंधी लोग थाना में जुटे लागल । दिन भर लोग के भीड़ बढ़त गइल। थानेदार पर थाना से छोड़ देवे के पैरवी बढे लागल, परेसान थानेदार सांझ के बेरा हमरा के जिला मख्यालय भेज दिहलस।\nसंगे संबंधी निराश आ हताश होके अपना अपना घरे लौट गइले। सबके चेहरा पर मायूसी के कुहासा छइले रहे. अइसन लागे जइसे ऊ लोग कवनों अपना प्रिय के अंतिम संस्कार कर के घर लौटल होखो।\nहम जेल में बंद सोचत रही कि छुट्टी में कवना जात्र के साथ घरे गइनी ह कि आज ई दिन देखे के पड़त बा। एक बार आंखी के सोझा बितल सारा घटना हमरा दिल आ दिमाग पर छा गईल।\nहम झरिया के एगो कोलियरी में काम करत रही। एक माह के छुट्टी मिलल त आपन गांव सारन चल गइनी। गांव में अखबार लेट से पहुंचत रहे । वहां लिखे पढ़े वाला विद्यार्थियन के हाथन में कभी कभार पत्र- पत्रिका देखे के मिल जाव। गांव के लोग जादा अपना खेती किसानी में परेशान रहत रहे। हां, सांझ खानी फुर्सत में ं लोग टीवी सेट आ रेडियो के पास बइठल दिखाई देव। उ लोग दउरी में भुंजा चबेना चबावत मजा ले लेके समाचार सुनते रहे ।\nओकरा बाद चौपाल के बइठकी में ओह पर विस्तार से चरचा करे। फेरू सुबह उठला के बाद उहे पुरान दिन चरजा देखे के मिले । अक्सर खेतन के जुताई, बुआई, निकौनी, सिंचाई आ कटनी में लोग व्यस्त रहत रहे ।\nहमरा सुबह उठला के बाद काफी बोरियत महसूस होखे। एह से अखबार लेवे खातिर हम पास के ‘जनता बाजार ’ निकल जाई। उहां सारण जिला के मुख्यालय छपरा से बस आवत जा रही स। जवना पर विभिन्न अखबारन के बंडल आवत रहे। बंडल उतारला के बाद एजेंट लोग हॉकरन के अखबारन के प्रति बांटत रहे । ओही टाइम मेंं हमहूं मन पंसद अखबारन के एक एक गो प्रति खरीद लेत रहीं आ ओहींजा कल्लू चाय दुकान पर बइठ जाई। साथ ही चाय के चुस्की लेत सभी अखबारन के हेड लाइन सरसरी निगाह से देख लेत रहीं। फेरू घर अइला के बाद इंतमिनान से अखबार पढ़ी।\nचाय दुकान पर बइठला के लाभ ई मिले कि बचपन में साथे पढ़े वाला कुछ पुरान साथियन से भेंट हो जाव. एही तरी सोमार के चाय दुकान पर बइठल रहीं ,तले एगो सड़क दुर्घटना हो गईल। एगो ट्रक सेंट जेबियर्स स्कूल के सामने एगो स्कूली बच्चा के रौंद के भाग गइल।\nहमहूं दुर्घटना देखे खातिर स्कूल के तरफ भगनीं। स्कूली यूनिफार्म में चार बरस के एगो मासूम बच्चा के शत विक्षप्त शव खून से लथपथ पडल रहे। भीड़ में केहू बोलल कि लक्ष्का सेठ दीन दयाल के इकलउता बेटा ह। शव के पास सेठ के ड्राइबर रामू छाती पीट पीट के रोअत रहे।\nएही बीच घटना स्थल पर सफेद कुरता - पाजामा पहिड़ले दुगो नेता हेमंत आ बसंत अपना समर्थकन के साथे आ पहुंचलें। ऐने ओने से बांस बली, डीजल के खाली ड्राम, बेंच आदि लेके सड़क जाम कइले। सड़क के बीचों बीच टायर जला के स्कूल प्रबंधन आ स्थानीय प्रशासन के खिलाफ नारेबाजी करे लगले।\nरोड जाम के खबर से बाजार में अफरा तफरी मच गइल। दूर दूर से कीना बेची करे आइल लोग जल्दी जल्दी भाग पड़ाइल।\nसूचना पाके जनता बाजार पुलिस घटना स्थल पहुंचल। थानेदार अनिल प्रसाद ने समुझा बुझा के जाम हटावे के कोशिश कइले । बाकिर नाकाम रहले।\nऐने सड़क जाम के स्थिति बिगड़े लागल। भीड़ डीसी - एसपी के घटना स्थल पर बुलावे के मांग करे लागल। बिगड़त स्थिति के संभारे खातिर प्रशासन चउकस हो उठल। गवें गवें कई थाना के पुलिस, दारोगा, इंस्पेक्टर, डीएसपी आदि दल बल के साथ घटना स्थल पर पहुंच अइले। एही बीच स्कूल प्रबंधन मुर्दाबाद के नारे लगावत भीड़ स्कूल भवन पर पथरबाजी शुरू कर दिहलस। ़ आगे बढ़त भीड़ स्कूल के गेट उखाड़ फेंकलस। उहवां खड़ा वाहनन में आग लगा दिहलस। तैनात पुलिस कर्मी भी भीड़ के शिकार बने लगले। अचानक उहवां ं अराजकता के माहौल उत्पन्न हो गइल।\nडीएसपी जइसहीं लाठी चार्ज के आदेश दे दिहलस , पुलिस पहिले भीड़ पर लाठी भंजलस आ ओकरा बाद कई हवाई फायरिंग भी कइलस। उग्र भीड़ भागे के बजाय पुलिस पर जुझ पडल। एकाएक धांय.धांय.धांय.गोली चले के आवाज से पूरा इलाका दहल उठल।\nछन भर में भीड़ तितर वितर हो गइल। जान बचावे खातिर लोग ऐने ओने भागे लागल। गोली लगला से कई लोग कटल पेड़ खानी नीचे गिरे लागल। घायल गिर के छटपटाये लगलें । उहवां के जमीन आदमी के खून से लाल हो गइल। धड़ाधड़ बाजार में दुकान बंद होखे लागल।\nभाग रहल लोगन के पुलिस पकड़ पकड़ कर भान में ठूंसे लागल। देखे से अइसन लागत रहे जइसे पुलिस देश के अंदर घुस आइल कवनों घुसपैठियन पर कारवाई करत बिया। तड़प घायलन के पुलिस बेरहमी के साथे घसीट के भेड़ बकरियन नीयर ठूसे लागल। घटना स्थल पर पड़ल शवन के पुलिस माल जाल खानी लोड कइस.\nघटना के बाद पुलिस आस पास के गांवन में धड़ पकड़ शुरू कइलस। पुलिसिया दमन के कारण लोग गांव छोड़ के जहां तहां भागे लागल। समुचा इलाका दहशत में रहे। मारे आतंक आ भय से लोग अपना रिश्तेदारन के यहां शरन ले लेले रहे। काहे कि रात गश्ती में पुलिस गांव में पहुंच जाव आउर मन चाहा घर तोड़ के अंदर घुस जाव। कोने में दुबकल औरतन आ जवान लक्ष्कियन से अश्लील हरकत करे । विरोध करे वाली मेहरारुअन के झोंटा पकड़ के घसीटते थाना ले जाव। थाना में अमानवीय बेवहार कइल जाव। ओकनी के कोमल अंग पर डंडे बरसावल जाव। जवना से उ लोग मारे शरम के कुछ ना कह पावे ।\nशोषन, अतियाचार आउर भ्रष्टाचार के खिलाफ आवाज उठावे वालन पर पुलिस झूठा केस लाद देत रहे। औरतन के लागत रहे कि पुरूष प्रधान एह समाज में स्त्रियन के अस्तीत्व कुछो नइखे। ई हो बुझात रहे कि ओह लोग के व्यथा आ तकलीफ सुने वाला कोई नइखे। ओह लोगने के आवाज बुलंद करे खातिर गांव, पंचायत त दूर प्रखंड में भी कवनो महिला संगठन ना रहे।\nघटना के बादो जनता बाजार थाना क्षेत्र में सन्नाटा पसरल रहे। एकदम करफ्यू जइसन स्थिति रहे। पुलिस के दमनात्मक रवैया आकाश छूअत रहे. अस्पतालन में इलाजरत घायलन के ऊपर भी आफत कम ना रहे। एक रात ओकनियों के पुलिस थाना उठा के ले गईल।\nगांवन में बूढ़न के भी रहल दुश्वार रहे। पुलिस भागल लक्ष्कन के बारे में सख्ती से पूछ ताछ करे। ऊ लोग इहे सोचे कि अतना जलालत त अंगरेजी हुकूमत में भी ना रहे। आजाद भारत के पुलिस अतना निरदई हो जाई, कबही सपनन में भी ना सोचले रहे लोग। समुचे देश में तनाशाह नेतवन आ जालिम पुलिस के कब्जा बढ़त जा रहल बा। चाह के भी आम आदमी ओकर मुकाबला नइखे कर पावत। भ्रष्टाचार के खिलाफ अन्ना हजारे के आंदोलन शुरू भइल त गांवन में एगो उम्मीद के किरिन फूटल। बाकिर आंदोलन से जुड़े लोग एक एक कर अलग होखे लागल त उम्मीद के पाला मार देहलस।\nगोली कांड के दुसरके दिन अखबारन में सात लोगन के मरे, बीस के घायल आ तीस लोगन के गिरफ्तारी के सूचना छपल रहे।\nसमाचार पढ के बाद लोग हतप्रभ रहे। घटना में सात लोगन के मरे के संख्या समझ से बाहर रहे। काहें कि अभी एक दर्जन से जादा लोग गायब रहे। घटना के बाद से ऊ लोग ना त अपना घरे पहुंचल रहे ना कवनों रिश्तेदार के पास ही रहे। पुलिस पर शव गायब करे के लांछन बढ़त जात रहे। कुछ लोग त अस्पताल, जेल में भी ढूूंढ़ ढूंढ के थक गइल रहे। ओह सभे के कतहीं सुराग ना मिलल।\nपुलिस सड़क जाम करे वाला नेता हेमंत आ बसंत सहित पच्चीस क नामजद आउर दो सौ अनाम लोगन पर पथराव , तोड़फोड़ आ अगलगी के केस ठोकले रहे। एकरा अलावे 50 लोग पर आरम्स एक्ट के आरोप भी शामिल रहे। पुलिस के कहनाम रहे कि रोड जाम में नकसली संगठन के सदस्य रहस।\nराज्य सरकार मरे वालन के परजिन के नौकरी आ एक एक लाख रु पये मुआवजा देवे के साथे घायलन के पचास से पच्चीस हजार रु पये देवे के घोषणा कइले रहे।\nघोषणा के बाद से बिचौलियन के मोछ ऊंचा हो गइल रहे। ओकनी के नौकरी आ मुआवजा के फार्म लेके गांवें गांवें घुमत रहस। फारम भरे खातिर पीड़ित परिवार से पचास से सौ रपिया ऐंठ लेत रहस. गंवई लोगन के समुझावे लोग कि प्रखंड कार्यालय में घोर भ्रष्टाचार बा। अधिकारी बिना पैसा लिहले फाइल आगे ना बढ़ा पइहें।\nपुलिस कप्तान आरके शर्मा भी घटना निरीक्षण के दौरान रोड जाम करे वालन में नकसलियन के हाथ होखे के बात कहले रहस। सरकार के भेजल रिपोर्ट में कहले रहस कि कि नकसली नेपाल से चंपारण के रास्ते सारन में घुसपैठ करके आइल रहस। घटना के बाद ऊ गांव में छुपल बाड़ेंनस। स्थानीय पुलिस के हर हाल गिरफ्तारी के आदेश रहे। एही रिपोर्ट के आधार पर बेकसुर लोग के बलि के बकरा बनावल गईल, जेमे हमरो के पुलिस एक रात गिरफ्तार कर लिहलस.\nअंक - 60 (29 दिसम्बर 2015)


मनी प्लांट - विकिपीडिया\nक्लैड (Clade): Monocots\nऑर्डर (Order): Alismatales\nजाति (Genus): Epipremnum\nप्रजाति: E. aureum\nमनी प्लांट (Money plant; बैज्ञा. नाँव: Epipremnum aureum) फूलदार पौधा सभ के अरुम परिवार अरासियाए के एगो प्रजाति हवे। ई लता होले जेह में एक के बाद एक पतई निकलें लीं आ ई दिल के आकृति के होखे लीं। लता के रूप में ई दुसरे फेड़ सभ चाहे देवाल, तार नियर चीजन पर चढ़ जाले, एह में हवा में सोर निकले लीं जे कौनों सतह पर सपट जालीं आ एकरे चढ़े में मदद करे लीं आ अगर मिले तब एह लता के पोषण करे लीं।\nई पौधा मूल रूप से प्रशांत महासागर के बीचा में मौजूद फ्रेंच पाॅलिनेशिया के सोसायटी दीप के हवे। ई समशीतोष्ण इलाका सब में पॉपुलर सजावटी पौधा हवे आ वर्तमान में ई उष्णकटिबंधियो इलाका सभ में सजावटी पौधा के रूप में बहुत लगावल जाला। कई इलाका सभ में ई पौधा पहुँच के उहाँ के प्राकृतिक इकोसिस्टम के नोकसानो पहुँचवले बाटे।\nहालाँकि, ई प्रजाति के हिसाब से फूलदार पौधा हवे, अपने आप अब शायदे कभी फुलाला जबले की एह में फूल लियावे खाती अलगा से हार्मोन न दिहल जाय। अपने-आप एह में फूल फुलाए के घटना अंतिम बेर 1964 में देखल गइल रहल।\nएह पौधा के रॉयल हॉर्टिकल्चर सोसायटी के गोल्डन मेरिट अवार्ड मिल चुकल बाटे।\n↑ Epipremnum aureum (Linden & André) G.S.Bunting. In: The Plant List (2013). Version 1.1. Published on the Internet; http://www.theplantlist.org/ [2015-02-28].\nविकिमीडिया कॉमंस पर संबंधित मीडिया Epipremnum aureum पर मौजूद बा।\nविकिप्रजाति पर संबंधित जानकारी Epipremnum aureum पर मौजूद बाटे।\nXu, Zhongjun; Wang, Li; Hou, Haiping (May 2011). "Formaldehyde removal by potted plant–soil systems". Journal of Hazardous Materials. 192 (1): 314–8. doi:10.1016/j.jhazmat.2011.05.020. PMID 21641719.\n"https://bh.wikipedia.org/w/index.php?title=मनी_प्लांट&oldid=695626" से लिहल गइल\nएह पन्ना पर आखिरी बेर संपादन 20 मई 2021 के 14:52 बजे भइल रहल।


नया फिलिम नन्दू निकम्मा – Anjoria\nMar 21, 2010 नन्दू निकम्मा, भोजपुरी फिल्म\nपिछला दिने पटना के मायागिरी होटल में आर जी प्रोडक्शन का बैनर में नन्दू निकम्मा बने के एलान निर्देशक ब्रज भूषण कइलें. बतवलें कि ई एगो पारिवारिक मनोरंजन देबे वाली कॉमेडी फिल्म होखी.\nनन्दू निकम्मा एगो मछुआरा हऽ जवन पूरा निकम्मा बा. अचानक ओकरा जिनिगी में एगो अइसन मोड़ आ जात बा जवना का बाद ओकरा बहुते बड़ सफलता मिल जात बा. एही पर बनल फिल्म में हरेक वर्ग के मनोरंजन करे लायक मसाला डालल जाई. फिल्म के शूटिंग बिहार के गया, राजगीर, आ पटना में करावल जाई.\nनिर्माता पिंटू कुमार के एह फिल्म में विरेन्द्र कुमार, प्रतिभा पाण्डेय, ऋतिका, पिंकु श्रीवास्तव, महेश साह, शैलेश सिंह, आ संजू सोलंकी बाड़े. फिल्म के शूटिंग अगिला महीना से शुरु होखे जा रहल बा.\nस्रोत : संजय भूषण पटियाला\nरविकिशन का साथे पुष्कर तिवारी आ राजीव मिश्रा\nApr 30, 2018 nffsrn


राजद नेता कामेश्वर सिंह मुन्ना गोल बदलीहें – टटका खबर\nराजद नेता कामेश्वर सिंह मुन्ना गोल बदलीहें\nअपना पार्टी से नाराज कामेश्वर कुमार सिंह मुन्ना जे पिछला चुनाव में एकमा विधानसभा से राजद उम्मीदवार का तौर पर चुनाव लड़ल रहलें अब जदयू में शामिल होखे के एलान कइले बाड़न. एह एलान से पहिले ऊ अपना समर्थकन संगे बइठक कइलें.\nTags: एकमा, जदयू, राजद\nबुध2सितम्बर 2020 के टटका खबर भोजपुरी में


माँगि आ कोखि – Anjoria\n‘अकाट गरीबी में जाँगर फटकत जनम बिता देबू कि तनिएसा मन बदलि के अमीर हो जइबू? सोचि समुझि ल, अपने मालिक से बतिया लऽ, हमके बिहने बता दीहऽ।’\nकहि के मौसी चलि गइली। कुसुम लगली अपने मन में बाति के मथे। मौसी कहतियॉ कि आन के बेटा अपनी कोखि से जनमावे खातिर हमरा आन मरद की साथे सूते के नाहीं परी। अस्पताल में जाके सूति जाए के परी। ओइजा डाक्टर हमरी कोखि में ओह मरद के बीज रोपि दीहें। नव महिन्ना तक हमरे खइले पियले के सब खरच-बरच उहे लोग उठाई । कवनो बेमारी होई त ओकर दवइयो उहे लोग कराई। सब जतन कइले कि बाद जब लइका जनमि जाई तब ओके उ लोग ले जाई जवने लोग से हमहन से कवनो चिन्हापरची नइखे। मौसी ईहो कहि रहलि बा कि लइका जनमवले के जवन पीरा बत्था होला, उहो हमरा नाहीं होखे पाई। डॉक्टर लोग पेट खोलि के लइका निकारि लीहें। एक अठवारा में हमार घाव सूखि जाई आ हम अपने घरे लवटि के मउज से रहे लगबि। चारि लाख रूपया हमहन के पहिलहीं मिलि जाई आ बकियवा चार लाख अस्पताल से निकलते मिलि जाई। जवन जिनगी आठ सैकड़ा के मोहाल बा ओके आठ लाख मिलि जाई त सब दुख दलिद्दर भागि जाई। कुसुम दिन भरि ईहे कुलि सोचत, समुझत, गुनत मथत, मनही मन लजात\nसकुचात, गुदुरावन उठले पर मुस्कियात बिता दिहली।\nबुझइबेनहीं कइल कि कब सॉंझि भइल कब अन्हार भइल आ कब शहर से हारल थकल दरसन आके उनके सोझा खाड़ हो गइले। उनकर चेहरा बतावत रहल कि एहू बेर उनके नोकरी नहीं मिलल। जल्दी से पानी ले आके उनके थम्हवली। दरसन मुँह हाथ धोवलें, तबले एक गिलास रस घोरि के ले अइली। रस पी के बइठले तब बिस्कुट आ चाय लेके आ गइली। दरसन पुछलें-बिस्कुट कहाँ किनलू हऽ। कुसुम मुसुकी मारिके बतवली कि मौसी आइल रहलि हऽ। उहे ले आइलि।\nचाय पियत दरसन अचके चिहा गइलें। पुछलें-‘तहार लिलार त एइसन चमकि रहल बा जइसे मौसी कवनो गाड़ल धन लेआके तहके सँउपि गइली हऽ।\nकुसुम लजा गइली। सोचिए ना पावें कि कइसे बताई? मूड़ी गाड़ि के धरती निहारे लगली। चाय पीके फेरू पुछलें त धधा के उनके अँकवारी में भरि के कसि लिहली। दरसन के दिनभर के थकान आ निराशा कम\nहोखे लागल। जब कुछ देर बाद बाँहि के कसावट ढील कइके कुसुम के मुँह दूनू हथेली में भरि के आँखि के सोझा कइलें त एक बेर फेरू चिहा गइले। उनकर दूनू ऑंखि से लोर बहत रहल। कुछु देरले पोल्हवले,\nसुहुरवलें, तब जाके कुसुम के लेकार फूटल आ कवनो लेखा लजात लजात मौसी के कहल कुल्हि बात बता दिहली।\nसुनि के दरसन त काठ हो गइलें। कुसुम उनके मुँह देखि के अदकि गइली। लगली समुझावे कि काहें जीव थोर करत बानी? कवनो सचहूँ हम मौसी के बाति माने के कहले बानीं? आरे, हमन के जइसे बानीं, ओइसे रहि के जूझते बानी जा। राउर पढ़ल लिखल बेकार नाहीं जाई। कहियो न कहियो काम-काज भेंटइबे करी।’\nदरसन कुछ बोललें नाहीं। उठि के टहरे लगलें। कुसुम कुछ देर उनके टहरत देखत रहली। उठि के रसोई बनावे लगली। रसोई का बनइती, आलू के चोखा आ रोटी बनाके ले अइली।\nदरसन कहलें- अपनो ले आवऽ साथे खाइल जाव।\nसाथे खाए के बात दरसन तब कहेलें, जब ढेर पियार उमड़ेला। अपनों थरिया परोसि के ले अइली। खात-पियत मन कुछ बदले लागल। दरसन कहलें – ऊ कवन मरद हऽ?\nकुसुम कहली – मौसी कहत रहली हऽ कि मेहरारू सथवें आइल बाडें स। होटल में ठहरल बा लोग। मौसा ओही होटल में काम करेले। अँगरेज लोग आस्ट्रेलिया से आइल बा। मेहरारू के कोखि लइका जनमावे लायक नइखे। ओमें कवनो खामी बा। उ लोग मउसा से पूछल कि कवनो एइसन जवान लइकी बतावें जेकर बियाह भइल होखे। मरद मेहरी राजी हो जइहे त आठ लाख रूपया देई लोग। चारि लाख पहिले चारि लाख बादि में। मौसा घरे आके मउसी से बतवलें। मौसी कहले रहुवे कि उ सोचलसि कि आपन कुसुमिए काहें न तेयार हो जा? ईहे सोचि के आइल रहुवे। बाकिर बिहने आई तऽ हम बता देबि कि हम तेयार नइखीं।\nराति दूनू परानी कि ऑखिए में बीतल। पछिले पहर उघाँई लगलि त कुछु अबेर के उठले पर दूनू जने एक दुसरे के सोझे नाहीं ताकत रहलें। कुसुम चाय पियत समय पुछली कि आजु कहीं जाए के होखे त सबेरवें रसोई बना दीं।\nदरसन कहलें-नाहीं, आजु घरहीं रहे के बा।\nकुसुम अपने मन के समुझावे लगली कि लालच पाप के बाप कहाला। हमरा एह राहि पर जाए के नइखे। दरसन आपन कागद पत्तर उलटत-पलटत रहलें।\nतिजहरिया मौसी के अवाई भइल। आहट पाके कुसुम केवाड़ी खोले चलली त दरसन कहले – सोझे इनकार जानि करिहऽ। तनि हमहूँ मौसी से बतिआइबि।\nकुसुम केवाड़ी खोलि के मौसी के बोलवली. भित्तर ढुकत मौसी उनकी ऑखि में ताकि के जानल चहली कि का भइल। कुसुम महँटिया दिहली आ उनके चाय पानी के फिकिर में परली। दरसन मौसी के पैलग्गी\nक के उनकी लगहीं बईठि गइलें। कहले – ‘तनि हमहूँ के बताईं का माजरा बा।’\nमौसी सब हाल छितिरा-छितिरा के बता दिहली। अपनी ओर से ईहो कहि दिहली कि कुसुम हमरी लग्गे रहिहें। गॉव जवार कसबा में केहू का कुछ पता नाही चली। अस्ट्रेलिया से आइल साहेब-मेम आपन लइका लेके हवाई जहाज से फुर्र हो जइहें। तहन पॉच इहां चैन के बंसी बजइहऽ।\nजाए के तेयार भइली मौसी त दरसन कहलें – ‘ठीक बा। कुसुम के हम समुझाइबि। ई राउर बात मनिहें।\nमौसी अपनी कुसुमी के सुबुद्धि के कामना करत बिदा भइली।\nसब कुछ ओही लेखा भइल, जइसन होखे के चाहीं। समय पर आपरेशन भइल। लइका आस्ट्रेलिया गइल। कुसुम अगोरत रहली कि घाव सूखि जाव त कुछु दिन बिता के घरे लवटें। एक्के गो तकलीफ रहे कि उनकी\nछाती में दूध उतरे लागल रहे। मौसी से कहली। मौसी डाक्टर से पुछली। डाक्टर कहले कि अबहिन गारि के निकालि दीहल करें। चार दिन बादि हम दवाई देबि त दूध उतरल बन्द हो जाई। दरसन आपन नवका\nरोजगार जमावे के जोगाड़ में जुटि गइल रहलें। अपने घर के एह लेखा बनवावे लगलें कि सामने चारि ठे दोकानि निकलि जाँ सँ आ केराया पर उठा दीहल जाव। एह नव दस महिन्ना में उनकर बढ़ंती देखि के लोग\nचिहाए लागल त सब के जबाब मिले कि सरकार पढ़ल लिखल जवानन के पुरहर लोन दे रहल बा। कुछ घर घुमनी ईहो चरचा चलावें कि कुसुम कहॉं परा गइली? दरसन बता दें कि शहर में मौसी किहाँ रहि के कंपूटर\nसिखि रहल बाड़ी। साल भरि के ट्रेनिंग लिहले कि बाद एइजा आके लइकिन के कंपूटर सिखइहें। औरो बहुत तरह के काम काज पढवइया लइकिन के सिखवे के पलान बनि रहल बा। दरसन के एह परचार से लइकी एतना खुश रहे लगलिन सऽ कि घरघुमनी लोग के मुँहवे बन्हा गइल।\nतिसरका दिने डॉक्टर के गाड़ी मौसी के कुवाटर पर हाजिर भइल। तुरंते मौसी के बोलावा रहल। मौसी गइली त डॉक्टर साहेब कि समने आस्ट्रेलिया वाला साहेब मेम साहेब खिरखिनी एइसन लइका के चुपवले में\nजुटल रहले। डॉक्टर साहब मौसी से बतवले कि लइका बाहर के कवनो दुध पियते नइखे। रातिदिन रिरियात रहता। रोवलहू के टूब नइखे। ओइजा के डाक्टर लोग के कहाव रहे कि महतारिए के दूध पची। साहेब मौसी के हाथ में दू लाख रूपया के गड्डी थमाके हाथ जोरि लिहलें। उनकी ओर से डाक्टर साहब मौसी के बतवलें कि कुसुम एह लइका के आपन दूध पियावें तब्बे एकर जान बची। मौसी कि सथवें लइकवा के लिहले मेमवो आ गइलि। कुसुम के छाती मुँहें में लिहले के बाद लइकवा चुपा गइल। एहर कुसुम के ऑंखि से लोर बहे लागल अउर लइकवा के महतारियो सुसुके लगलि। मौसियो मोहा गइली।\nकुछुए देर बाद लइकवा पीके अघा गइल आ गहिर नींद में पहुंचि गइल। मेम ओके उठा के अपनी छाती से लगावल चहली। जइसे जरत लुत्ती से छुवा गइल होखे ओह लेख लइका चिचियाए लागल। मौसी ओके\nलेके आके फेरू कुसुम की कोरा में दे दिहली। तुरंते लइका उॅघा गइल। पहिले साहेब मेम साहेब सोचले रहले कि दूध पियले की बाद लइका अपने होटल में राखी लोग, बाकि कुसुम के छोड़िके लइका रहबे नाहीं\nकरे। डाक्टर सब हालि जनलें त कहलें – ‘छव महीना लइका महतारी के दूध पर पालींजा त जिनगी भरि कई तरह के रोग बियाधि से बचल रहि सकेला। साहेब के धन दौलत के कमी रहल नाहीं। होटल में रहि के\nलइका पोसवावल ओह लोग खातिर तनिको गढ़ू ना रहे। मौसी फेरू कुसुम के समुझवली कि रतियो के लइकवा के अपनिए लगे रखलो पर अउर रूपया देबे के तेयारी बा। कुसुम अपनहूँ लइकवा के साथे रहले\nमें अजबे तरह के सुख सवाद पावे लगली। उनके घाव भरि गइल। घूमे फिरे लगली। दरसन बीच बीच में अवते रहें। कुसुम से बता दिहलें कि उनके कंपूटर सिखले के बात सुनि के आई जानि के कि लवटि के\nलइकी कुल्हिनि के सिखइहें पढ़इहें सगरी बहुत खुश भइल बाड़ीसन। कुसुम कहली कि सचहूँ हम कंपूटर सीखि लेई त बहुते लाभ हो सकेला। एहर लइका के देखत रहले के साथ लिहले ओकर माईबाप लोग\nकुसुम कि लगहीं बनल रहे। पहिले दिन साहेब के देखिके कुसुम मौसी से कहली कि इनकी सामने हम लइका के दूध कइसे पिआई। तय भइल कि साहेब ओह कमरा में तब्बे आवे जब लइका दूध पी लिहले\nहोखे। साहेब अगिले दिन आपन कपड़ा के उठवले अइलें। जबले लइका दूध पियलसि, साहेब बइठका में अपने कंपूटर पर कुछ काम काज करत रहलें।\nमौसी पुछली – ए साहेब ई का हऽ?\nसाहेब कहलें – एके गोद में राखि के काम करे वाला कंपूटर कहले जाला।\nमौसी पुछली – एके कुसुम सीखि सकेले?\nसाहब कहलें – काहें नाही? सीखि सकेली।\nमौसी कुसुम से कहली। उ पुछली-के सिखाई?\nमौसी कहली – दरसन से कहब, उहे कवनो के लगा दीहें।\nअगला दिने साहेब ओइसने एगो कंपूटर कीनि के कुसुम खातिर लेले अइलें। मेम साहेब कुसुम के देके कहली कि उनही खातिर ई किनाइल ह। एसे सीखि लीहें। खोलि के दुचारि बात बतवली। तले साहेब कमरा में झंकलें आ देखलें कि बिछौना पर लइका अपना हाथगोड़ फेंकि फेंकि खेलि रहल बा। बगल में कुसुम मेम साहेब से कंपूटर सीखि रहल बाड़ी। मुसुकी मारत साहेब कबो एह लोग के कबो बेटा के निहारत रहले।\nडॉक्टर साहेब कुसुम के आ लइकावा के बोलवा के जॉच कइलें। दूनू जने के वजन लियाइल। कुसुम के खाना खोराक के लमहर लिस्ट बना के कहले कि जबले लइका दूध पियत रही तबले तहार खना पीना एह हिसाब से चली। कुसुम हाथ बढ़वली तबले मेम साहेब अपने हाथ में ले लिहली। सॉझ से पहिले सब समान लदले फनले एगो आदिमी आ गइल। पाछे पाछे साहेब-मेम। मौसी के समुझावल लोग कि अब से कुसुम के खाना-पीना एह लेखा चली। नवका समान बनवले में साहेब-मेम मदद करे लगलें। मौसी कहली – आज आपोलोग एही जा खाना खाई। बिना कवनो ना नुकुर के मानि लिहल लोग। मौसी, साहेब, मेम, कुसुम सब एक्के साथे खाइल। मौसी वाली तरकारी एक चम्मच लेके मेम चिखली आ लगली सीसी करे। मुँह लाल हो गइल। ऑखि नाक से पानी गिरे लागल। मुँह नाक धोवली, तब्बो सिसियाते रहली। मौसी सेब काटि के दिहली। धीरे धीरे चुभुलावे लगली। साहेब त रोटी पर मक्खन लगा के उसिनल आलू खा लिहलें।\nदरसन अइलें। देखते कुसुम चिहा के कहली – आपके चेहरा काहे सुखि गइल? खात पियत नइखीं का?\nकहलें- ‘खात पियत बानी, बाकि तहरे हाथ के खइले में जवन लज्जत मिलेला, ऊ त ना नू मिली।\nकुसुम बना के हलुवा खियवली। खाना खोराक के नया हाल चाल बतवली। आपन कपड़ा देखवली। कुछ खटर पटर कइली आ बतवली कि मेम साहब रोज सिखा रहल बाड़ी। खा पी के लवटे लगलें, तले लइका के रोवाई सुनि के कुसुम ओहर लपकली। ओके गोदी में उठा के छाती ओकरे मुँह में धरवली आ ओही जा से बोलली – तनी लइकवा के देखाईं का?\nदरसन कहले-‘नाही हो। हम का करब ओके देखि के? आ कहते बहरा निकड़ि गइलें।\nकुसुम उनके मन के भाव समुझे लगली। लइकवा के चेहरा मोहरा लाल भभूका फरियाए लागल। ओकर ऑखि निलछहूँ लागे आ भउँहवा ललछौंह। सोचली, ठीके भइल दरसन एके नाही देखलें। उनके कलेस होइत।\nएक दिन मेम साहेब कहली कि सॉझ के खाना सब लोग ओह लोगन के होटल में खाई। मौसा अइलें त सबलोग होटल से आइल बडकी गाड़ी में बईठि के होटल पहुँचल। साहेब के कमरा में कुछ देर बइठले कि बाद बड़का हाल में चले के भइल। कुसुम कहली – ‘हम लइका छोड़ि के नाहीं जाईबि। ओके कोरा में लिहले गइली। सैकड़न लोग बइठल रहे। कवनो मेज की लगे चारि जने, कवनो की लगे छव जने, कवनो बड़हन रहल त दस बारह जने। रोशनी एतना कम रहल कि कुछ सुझते नहीं रहे। खूब धीरे धीरे बड़ा रसगर कवनो बाजा बाजत रहल। मेज का लगे पहुंचि के बइठले पर लउकल कि हर मेज पर बीच बीच में मोमबत्ती जरावल बा। ओकरे चारू ओर ललटेन के सीसी लागल बा। बइठते में पर पलेट पर पलेट सजाए लागल। खाए पीए के समान ले आके उर्दी पहिरले बैरा लोग राखत रहल। कुसुम गोदी में लइका लिहले चुपचाप बइठल रहली। मौसी कहली – कुछ खा बेटी।\nकुसुम कहली – मौसी हमके कमरवे में पहुंचा द। बाबू के लेटा के ओही जा खा पी लेबि।\nसाहेब सुनले त उहो एह लोगन के सम्हारत सहेजत अपने कमरा में अइले। पाछे पाछे बैरा खाना पानी ले अइलें। साहेब कहलें कि कुसुम एइजा खालें, मौसी हाल में चलें।\nकुसुमो कहली – मौसी तें चलि जो। हमरा कौनो दिक्कत नाहीं होखी।\nमौसी साहेब की साथे चलि गइली। कुसुम बिछौना पर लेटि के लइका पियावे लगली। जब हिक भरि दूध पी के लइका उँघा गइल त उठि के कुछ खाए लगली। दस मिनट बाद एगो ठकठक सुनि के केवाड़ी खोले उठली। खोलली त देखली कि साहेब साथे बडहन बडहन पलेट लिहले बैरा खाड़ रहल। पाछे हटली। बैरा मेज पर समान सजावे लागल त कुसुम ओसे कहली – ई सब उठा ले जा। एतना के खाई।\nसाहेब अपने हाथ से कुछ समान चम्मच से एगो पलेट में राखे लगलें। बैरा से बाकी सब समान ले जाए के कहलें। कुसुम खड़ा रहली। अगोरत रहली कि साहेब निकड़ें त बइठें। साहेब दूनू हाथे से कुसुम के कान्हें पर से घेरि के कुर्सी पर बइठा दिहलें आ कहले – ‘खाइए।’\nकुसुम फेरू उठि गइली आ कहली – ‘आप जाइए यहाँ से । मैं खा लूंगी। लपकि के केवाड़ी खोलि के कड़ी नजर से ताकि के कहली – ‘जाइए। ’\nसाहेब चुपचाप निकड़ि गइलें। केवाड़ी बंद क के बइठली आ लगली सोचे कि एह लेखा हमके पकड़ि के जवने तरे दबवलसि हऽ ओसे तऽ एकरे नेति में खाम सोझे लउकि रहल बा। खैर, आपन मन बस में रही त आन के नेति कुनेति से का बिगड़ी। कुछ खाई के लइका के बगल में सुति रहली। कुछ देर बाद उहे गाड़ी एह लोगन के घरे पहुंचा दिहली स।\nछव महीना में कुछुए दिन बाकी रहल। लइका बकइयां खींचे लागल। ओकरा खाड़ होखे खातिर एगो गोल गोल घूमे वाली गाड़ी आ गइलि। बिच्चे में खाड़ करा के ओकर हाथ किओर पकड़ा दिहल जाव। ओही\nके साथे लइका खड़ा होके डगरे लागे। कबो गाड़ी में चारू ओर लागल कपड़ा में लद्द दे बइठि जा। कबो खड़ा हो जा। अपनी ओर ताकत माई बाप के देखि के किलकारी मारि के हॅंसे लागे। साहेब मेम सब लोग दिन भर ओही के आगे पाछे लागल रहे। साहेब कौनो हरकत फेरू नाहीं कइलें।\nएक दिन का भइल कि घर से मौसी आ मेम कुछ देर खातिर बजारे चलि गइलीं। साहेब कंपूटर पर आपन काम करत रहलें। ओह लोगन के बाहर निकरते साहेब कुसुम की कमरा में आ गइलें। बेटा के कोरा उठा के चूमें लगलें। कुसुम से कहले – ‘यह किसका बाचा है?\nकुसुम कहली – आपका है।\nसाहेब कहलें – और इसका माँ कौन है?\nकुसुम कहली – मेम साहब।\nसाहेब कहलें – नहीं। तुम्हारा पेट से जनमा है। तुम माँ है। हमारे बेटे की माँ तुम है। तो तुम हमारा क्या हुआ?\nकुसुम बिना कुछ बोलले धड़ाम से केवाड़ी खोलि के बहरा निकड़ि गइली। ओही समे मौसी आ मेम आ गइलीं। कुसुम आंखी में आगी भरि के कहली – मौसी! हे साहेबवा के समुझा दे कि ई हमार कोखि किनले रहल। हमार माँगि हमरा सवाँग के हऽ। ओकरे ओर ताकी त एकर आँख फोर देबि।\nशीतल सुयश, राप्ती चौराहा,\nपो0 आरोग्य मंदिर,\nगोरखपुर – 273003\nPrevious Post: ‘हम’ पूजक भोजपुरियन के सेवा भाव\nNext Post: पागल लईकी के किरदार कइल चाहत बानी : रानी चटर्जी


साहिल खान के ’भोजपुरिया शोले’ बन के तइयार भइल – Anjoria\nसाहिल खान के ’भोजपुरिया शोले’ बन के तइयार भइल\nविजय खरे फिल्म्स के बैनर में बनल ’भोजपुरिया शोले’ अब तइयार बा. एक्शन आ कॉमेडी से भरपूर एह मसाला फिलिम के निर्माण पुरान खलनायक विजय खरे के पुत्र आशुतोष खरे कइले बाड़न. फिलिम के शूटिंग झारखण्ड के पलामू में भइल बा.\nजल्दिए रिलीज होखे जात एह फिलिम से साहिल खान दुसरका बेर भोजपुरी परदा पर अइहें. एहसे पहिले साहिल खान के “चम्पा चमेली” रिलीज हो चुकल बा. कई गो हिन्दीओ फिलिम बन के तइयार बाड़ी सँ रिलीज ला.\nभोजपुरिया शोले के निर्माता आशुतोष खरे, निर्देशक असफाक शेख, गीतकार शुभम सिंह, संगीतकार एस. पी. सेन, लेखक सुमीत सिंह, नृत्यगुरू ज्ञान सिंह, एडिटर एस. पी. सिंह, छायांकन करेवाला मनोज सिंह हउवें.\nमुख्य कलाकारन में आशुतोष खरे, साहिल खान, रूखसार खान, रोज लस्कर, अर्पीता माली, पर्ल रानी खान, आ शीतल चौरसिया बाड़ी.\nएक दिन हमरो नाम के डंका बाजी – प्रियंका सिंह


बिहार में बिखर जाएगी लालू-नीतीश की दोस्ती ?\nHome > Archived > बिहार में बिखर जाएगी लालू-नीतीश की दोस्ती ?\nलेखक - प्रभुनाथ शुक्ल


धन्ही-बेलारी गाँव, सुलतानगंज, भागलपुर\nⓘ धन्ही-बेलारी गाँव, सुलतानगंज, भागलपुर ..\nⓘ धन्ही-बेलारी गाँव, सुलतानगंज (भागलपुर)\nWikipedia: धन्ही-बेलारी गाँव, सुलतानगंज (भागलपुर)\nसलतनगज, भगलपर, धनहबल, धनहबलगवसलतनगजभगलपर, धन्ही-बेलारी गाँव, सुलतानगंज (भागलपुर),\nसलतनगज धनहबलगवसलतनगजभगलपर भगलपर धनहबल धन्ही-बेलारी गाँव, सुलतानगंज (भागलपुर)\nसुलतानगंज. शहर. Map of बिहार with सुलतानगंज marked. भारत के मानचित्पर बिहार अंकित. Location of सुलतानगंज. सुलतानगंज समय मंडल: सुल्तानगंज भारत के बिहार प्रान्त में स्थित भागलपुर जिले का एक शहरहै। सुल्तानगंज सुलतानगंज प्रखण्ड के गाँव. भागलपुर जिला के गाँव कुरमा गाँव, कहलगाँव. धपरा सुलतानगंज, भागलपुर, बिहार स्थित एक गाँव है।.\nВозможно, вы имели в виду:. धपरा गाँव, सुलतानगंज, भागलपुर, कुर्बान गाँव, जगदीशपुर, सैदपुर डबरा गाँव, धन्ही बेलारी गाँव, सुलतानगंज भागलपुर.


दिलेर अक्षरा सिंह – Anjoria\nसिनेमा भोजपुरी के चर्चित अभिनेत्री अक्षरा सिंह जल्दिए आपन दिलेरी देखावत लउकीहें अपना अगिला फिलिम “दिलेर” में. एह फिलिम में अक्षरा के नायक बाड़ें सुपर स्टार निरहुआ.\nबिहार के चर्चित विधायक, फिल्म वितरक आ निर्माता डॉ . सुनील के एह अगिला फिलिम में निरहुआ आ अक्षरा सिंह के जोड़ी के दिलेरी देखे के मिली. एकर शूटिंग फिलहाल हैदराबाद में जोर शोर से चलत बा. हिट फिलिम आ डॉ. सुनील में कवनो फरक ना माने लोग. अइसनका निर्माता के फिलिम में काम करे के मौका मिलला से उत्साहित अक्षरा के कहना बा कि डा॰ सुनील के फिलिम में काम कंइला के एगो अलगे अनुभव होला.\nबतावे जोग बा कि अक्षरा दुसरका बेरि निरहुआ संगे काम करत बाड़ी. एहसे पहिले दुनु जने निर्देशक जगदीश शर्मा के फिलिम “एक बिहारी सौ पे भारी” में काम कइले रहे.\nअक्षरा के आवे वाली फिलिमन में प्रतिज्ञा 2, प्रतिघात , ठोक देब खास बाड़ी सँ. प्रतिज्ञा2में ऊ अभिनेता अनिल सम्राट संगे त फिलिम “ठोक देब” में पवन सिंह संगे आवत बाड़ी. अक्षरा राष्ट्रीय पुरस्कार विजेता निर्देशक आनंद गहतराज के महिला प्रधान फिलिम “प्रतिघात” में अक्षरा केंद्रीय भूमिका में बाड़ी.\nलक्ष्मण रेखा के पोस्ट प्रोडक्शन पूरा भइल


अक्षय का साथे फेरु काम करीहें करीना – टटका खबर\nमुंबई 03 जून (वार्ता). बॉलीवुड अभिनेत्री करीना कपूर एक बेर फेरु अक्षय कुमार के साथे काम करत लउक सकेली.\nकरीना कपूर खान के प्रेग्नेंसी आ बेटा तैमूर के परवरिश का चलते ढेर दिन से फिलिमन से दूर रहे के पड़ुवे आ अब जब वीरे दी वेडिंग से उनुकर वापसी हो गइल बा त उनुकर अगिला फिलिम में अक्षय कुमार हीरो होखीहें. करीना अपना दूसरकि फिलिमो ला तइयार बाड़ी. करण जौहर के बैनर पर बने वाली फिलिम में ऊ शामिल होखीहें आ एह फिलिम से अब अक्षयो कुमार जुड़ गइल बाड़न.\nफिलिम में ऊ करीना कपूर के पति के किरदार करीहें.\nबतावल जात बा कि अक्षय के फिलिम के कहानी भा गइल बा आ ऊ जल्दए एकरा ला हाँ कर दीहें. अगर अइसन हो गइल त पूरा नौ बरीस बाद दुनु जने कवनो फिलिम में साथे लउकीहें. आख़िरी बार ई लोग कमबख़्त इश्क में काम कइले रहुवे. अलग बाति बा कि एकरा बाद अक्षय कुमार के दू गो फिलिमन – गब्बर इज़ बैक अउर ब्रदर्स – में करीना आइटम सांग कइले रही.\nई फिलिम एह साल नवम्बर में शुरू होखी.\nफिल्म धड़क के निर्देशक शशांक खेतान के असिस्टेंट राज मेहता एकरा के डायरेक्ट करीहें. फिलिम में करीना के किरदार एगो महतारी के बा. फिलिम रोमांटिक कॉमेडी होखी बाकिर एकरा कहानी में समाज ला एगो संदेशो रहे वाला बा.\nTags: अक्षय कुमार, करीना कपूर\nअसहिष्णु विवाद वाला आमिर का बाद अक्षय कुमार के बनावल जाई ‘अतुल्य भारत’ के ब्रांड एंबेसेडर


Bhojpuri में पढ़ें मलिकाइन के पाती- खूंटा ओइजे गड़ाइल, बाकिर बाजल नौ गो बाजा- कांग्रेस के इहे हो गइल बा हाल - malikayin ke pati bihar jharkhand politics congress new formula rahul gandhi bhojpuri omprakash ashk – News18 हिंदी\nmalikayin ke pati bihar jharkhand politics congress new formula rahul gandhi bhojpuri omprakash ashk\nBhojpuri में पढ़ें मलिकाइन के पाती- खूंटा ओइजे गड़ाइल, बाकिर बाजल नौ गो बाजा- कांग्रेस के इहे हो गइल बा हाल\nकांगरेस के चिंतन शिविर में आगा-पाछा करत अब ईहे तय भइल बा कि एक घर से दू आदमी चुनाव लड़ सकेले, बाकिर एकरा खातिर पांच साल से पाटी में रहल जरूरी होई. पाटी के परसीडेंट राहुल गांधी होइहें. बिहार आ झारखंड में अलगे खरमंडल मचल बा. आन्ही-बरखा आ गरमी के संगे अब पीये के पानी के संकट अलगे बड़ समस्या भइल जाता. चेनई में दू हजार फुट नीचे चल गइल बा पानी. जानीं, देस भर के कहानी, मलिकाइन के जुबानी.\nLast Updated : May 17, 2022, 16:40 IST\nपांव लागीं मलिकार! हमार बड़का बाबा बारबर तीन गो कहाउत बराबर कहीं. एगो रहे- पोखरा में मछरी, नौ-नौ कुटिया बखरा. दोसरा होखे- गाछे कटहर, ओठे तेल. तीसर कहाउत उहां के कहीं- खुंटवा ओही जा गड़ाई, बाकिर नौ बाजा बजा के. लरिकाईं में अइसन गूढ़ कहाउतन के माने हमनी के का बुझाये के रहे मलिकार. कटहर के कोआ आ मछरी खात रहनी सन त एतने ले बुझाव. सेयान भइला पर एकर माने बुझाये लागल. आज पांड़े बाबा का दुआर पर जुटान में कई किसिम के बतकही होत रहुवे. ओही में रसूलपुर के रामपिरीत पांड़े बाबा से पुछुअन कि ए बाबा, एह घरी सुराजी पाटी के का हाल बा. हमहूं पहिले सुराजी पाटी ना बूझत रहनी, बाकिर वोट के टाइम में जब नेता लोग के आदमी घरे-घरे पइसा-कपड़ा बांटत रहे त ओही बेरा उहां के बतवले रहनी कि जे जवन देव, ऊ ले लेबे के चाहीं, बाकिर पुरनका नारा इयाद रखिहs लोगिन- दही-चूरा राज के वोट द सुराज के. वोट जेकरा के देबे के होई, दीह लोगिन, बाकिर पइसवा सभका से झीट लीह लोगिन. ओह दिने पांड़े बाबा बतवनी कि आजादी के बेरा पहिलका बेरी जब वोट भइल त एगो राजा साहेब अपना इहां से खाड़ा रहले आ उनका खिलाफ सुराजी पाटी के एगो नेता रहले. राजा साहेब मय इलाका दही-चूरा फिरी क दिहले. लोग खूब खायिल, बाकिर वोट सुराजी पाटी के दे दिहल. दही-चूरा राज के, वोट द सुराज के नारा ओही घरी चलल रहे. सुराजी पाटी तब कांगरेस के कहल जाव. रामपिरीत के सवाल ओही कांगरेस के बारे में रहुवे.\nखूंटा ओइजे गड़ाइल, बाकिर बाजल नौ गो बाजा\nपांड़े बाबा लगुवीं कांगरेस के हाल बतावे. उहां के कहुवीं कि गांधी बाबा आजादी के बाद कहले रहले कि अब कांगरेस के खतम क देबे के चाहीं. कांगरेस आजादी के लड़ाई लड़े खातिर बनल रहे आ आजादी मिल गइला के बाद अब एकर रहल अनेर बा. बाकिर लोग के जोरे-गुंटियावे खातिर कांगरेस अबहीं ले जियत बिया. एह पाटी के सबसे बड़का खराबी इहे रहल बा कि एके घराना के अरिया-कगरी चकरी अइसन एकर नेता घूमत रहेले. पहिले नेहरू जी रहले, ओकरा बाद इनरा जी, राहुल जी, सोनिया जी पाटी के हांकत आइल लोग आ अबहियों ओही घराना के राहुल गांधी के पाटी के हांके खातिर हार-पाछ के फेरू गड़ुआन (गाड़ीवान) बनावे के तय भइल बा. तीन दिन ले राजस्थान में माथा मारला के बाद इहे तय भइल बा कि राहुले गांधी पाटी के हेड रहिहें. सबसे अचरच एह बात के बा कि 2024 के चुनाव खातिर पाटी में पहिले राय बनल कि एक घर से एके आदमी के चुनाव लड़े के टिकट दियाई. बाकिर सोनिया गांधी के घर पर ई नियम लागू ना होई. एकर माने ई भइल कि सोनिया, राहुल आ उनकर बहिन पिरयंका (प्रियंका) तीनों जने चुनाव लड़ सकेले. अब अखिरिया ई तय भइल बा कि एक घर से दू आदमी से बेसी के टिकट पाटी ना दी. एकरा खातिर जरूरी होई कि दुसरका आदमी पांच साल से पाटी में होखे. एही के कहल जाला कि खूंटा ओही जा गड़ाई, बाकिर नौ बाजा बजा के.\nबिहार के पोलटिक्स में सह-मात के खेल\nपांड़े बाबा सुराजी पाटी के हाल बतावते रहुवीं, तबले फुलुंगनी के फुलेना जादो पूछ बइठुवन कि बिहार के का हाल बा ए बाबा. पांड़े बाबा कहुवीं कि बिहार के पोलटिक्स एह घरी खउंजियाइल बा. तीर छाप आ फूल छाप में जवनी गंतिया सुशील मोदी के टाइम में गहिर इयारगही रहे, ऊ अब नइखे रह गइल. बड़का मोदी जी दिल्ली में कवनो भोज-भात रखले रहले हां थोरहीं दिन पहिले. नीतीश कुमार ओइमें ना गइले. मोदी जी के खिलाफ रोज टेढ़ बोले वाली ममता दीदी ले ओह भोज में गइली, बाकिर बिहार में फूल छाप के संगे सरकार चलावे वाला नीतीश जी के फुर्सत ओह दिन ना मिलल. आरा में कवनो पुल के उद्घाटन भइल हा. ओहू में नीतीश जी ना गइले. जवन नेवता एकरा खातिर छपाइल रहे, ओइमें खाली फूल छाप वाला नेता लोग के नांव रहे. तीर छाप के कवनो नेता के नांवें ना रहे. एतने ले ना, उद्घाटन खातिर जगहा-जगहा जवन पोस्टर सटाइल रहे, ओहू में नीतीश जी के फोटो गायब रहे. एकरा के लेके जब खबर वाला लोग हल्ला कइल त अखिरिया टाइम में पोस्टर बदलाइल आ नीतीश जी के फोटो बड़कू मोदी जी के बगल में लागल. एने नीतीशो कुमार कम नइखन. सात साल से लालू जादो के खानदान से मुंह फुलौले रहले हां. बाकिर इफ्तारी पाटी में एक हांक पर राबड़ी देवी के डेरा पर पैदले चल गइले. एही से बिहार के पोलटिक्स के रोख ठीक नइखे बुझात.\nझारखंड के पोलटिक्स त पहिलहीं से गरमाइल बा\nपांड़े बाबा बतावत रहुवीं कि पोलटिक्स में सगरी जगहा के हाल एके जइसन बा. कतहूं शांति नइखे. झारखंड में त बुझाता कि सरकार अब गइल, तब गइल. जेतना दिन खेपा जाव. ओइजा के मुखमंतरी अइसन लफड़ा में अझुराइल बाड़े कि उनका निकले के कवनो राहे नइखे लउकत. ऊ त अझुराइले बाड़े, उनकर हाकिमो लोग ओतने अझुरात जाता. जब से ओइजा के डीसी पकड़ाइल बाड़ी आ उनका से पूछताछ होता, तब से केतने लोग के ना रात में नीन आवता आ ना दिन में चैन रहता. सभकर मुंह झुराइले रहता. ई हाल ओह मुखमंतरी आ उनकर सरकार के बा, जे बेसी सीट ले के सरकार बनवले बिया. सुने में त इहो आवता कि जांच होखे त अइसन अइसन लोग धराई, जेकरा बारे में आदमी सोचियो ना पवले होई.\nचेन्नई में बढ़ल बा संकट, पानी पाताल ध लिहले बा\nपांड़े बाबा एगो अउरी खबर सुनावत रहुवीं मलिकार. बतावत रहुवीं कि चेनई में पानी पाताल ध लिहले बा. का दों दू हजार फीट नीचे पानी चल गइल बा. तराही-तराही मचल बा. सरकार बोरिंग करे पर रोक लगा दिहले बिया. रामपिरीत पुछुवन कि दू हजार फीट केतना होई बाबा, त उहां के बड़ा समझा के बतउवीं. कहुवीं कि अंगना में जवन धाजा गड़ाइल बा, ऊ बेसी होई त दस-बारह हाथ के होई. एक हाथ में डेढ़ फुट होला. एकर माने बीस फुट बूझ ल. अब खतरा एही से समझल जा सकेला कि धाजा के बांस अइसन सौ बांस नीचे पानी चल गइल बा. ई सुन के त हमार माथा चकरा गउवे मलिकार. एतना नीचे त पाताले नू होई. एकर माने इहे नू भइल कि पानी अब पातालपुरी से निकाल के पीये के परी. पांड़े बाबा त अउरी हड़का दिहुवीं ई कह के कि अबहियो से लोग ना मानल आ घरे-घरे बोरिंग गाड़े से बाज ना आइल त एक दिन अइसन आई कि सभका बून भर पानी खातिर चिरई-चुरुंग नियर छिछियात फिरे के परी. हमरा तब बुझउवे मलिकार कि उहां के सांच बात कहतानी. पहिले बीस फुट के एगो पाइप आ पांच फुट के एगो जाली लगा के जवन कल हलत रहली हा सन, ओइमें से अइसन पानी निकली कि बुआई जे छाछात गंगा जी समा गइल बाड़ी. पर साल गरमिया में कलवा आपन रोज रात खानि सूख जाव. मिस्त्री बोलवनी त ऊ कहलस कि एगो अउरी पाइप डलवा दीं. मने पौंतालीस फुट पर पानी निकलल आ कल सूखे के बेमारी बन भइल.\n(ओमप्रकाश अश्क स्वतंत्र पत्रकार हैं. आलेख में व्यक्त विचार उनके निजी हैं.)\nTags: Article in Bhojpuri, Bhojpuri, Congress\nFIRST PUBLISHED : May 17, 2022, 16:40 IST


कोरोना संकट के बीच रूस पर हमला किए खून चूसने वाले पिस्‍सू, अस्पतालों में कम पड़ गई दवा ! - ,Lucknow Breaking News, Political News,Taaza Updates,Samachar LIVE,UP News\nHome / ख़बर / कोरोना संकट के बीच रूस पर हमला किए खून चूसने वाले पिस्‍सू, अस्पतालों में कम पड़ गई दवा !\nमुस्कान गुप्ता June 3, 2020\n1 booking corona2020 Coronavirus coronavirus death toll coronavirus vaccine covid-19 COVID19 experts committee lockdown lockdown in india pm modi PM Narendra Modi railways rules special train Union Health Ministry Unlock Unlock 1.0 अनलॉक 1 आत्मनिर्भर भारत अभियान कॉरपोरेट कर रहा योगदान कोरोना : सकारात्मक सोच कोरोना पर सकारात्मक कहानियां कोरोना बना अर्थव्यवस्था का दुश्मन कोरोना वायरस के टीके का ट्रायल कोरोना से परिवहन प्रभावित कोरोना से व्यापार प्रभावित कोरोना हारेगा कोविड 19 टिकट तथ्य की जांच प्रधानमंत्री केयर फंड प्रवासी मजदूरों का संकट बुकिंग यूपी में कोरोना रेलवे लॉकडाउन लॉकडाउन 5.0 हस्तियाँ और कोरोना\t2020-06-03\nTags 1 booking corona2020 Coronavirus coronavirus death toll coronavirus vaccine covid-19 COVID19 experts committee lockdown lockdown in india pm modi PM Narendra Modi railways rules special train Union Health Ministry Unlock Unlock 1.0 अनलॉक 1 आत्मनिर्भर भारत अभियान कॉरपोरेट कर रहा योगदान कोरोना : सकारात्मक सोच कोरोना पर सकारात्मक कहानियां कोरोना बना अर्थव्यवस्था का दुश्मन कोरोना वायरस के टीके का ट्रायल कोरोना से परिवहन प्रभावित कोरोना से व्यापार प्रभावित कोरोना हारेगा कोविड 19 टिकट तथ्य की जांच प्रधानमंत्री केयर फंड प्रवासी मजदूरों का संकट बुकिंग यूपी में कोरोना रेलवे लॉकडाउन लॉकडाउन 5.0 हस्तियाँ और कोरोना


हुआवेइ Honor View 10 Price in India, Full Specs - January 2020 | Digit\nहुआवेइ Honor View 10\nहुआवेइ Honor View 10...\nहुआवेइ Honor View 10 Brief Description\nहुआवेइ Honor View 10 Smartphone 5.99 -इंच स्क्रीन LTPS IPS LCD के साथ आवेला, जौना के रेज़ल्यूशन 1080 x 2160 पिक्सल तथा पिक्सल घनत्व 403 पर इंच बा | फोन 1.8 GHz Octa कोर प्रोसेसर से संचालित बा और एकर रैम6GB बा. हुआवेइ Honor View 10 Android 8 ओएस पे काम करेला.\nहुआवेइ Honor View 10 Smartphone January 2018 मे लॉंच भईल रहे|\nफोन Huawei HiSilicon Kirin 970 प्रोसेसर से संचालित बा|\nहुआवेइ Honor View 10 मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nहुआवेइ Honor View 10 के कैमरा मे Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording लोड बा|\nहुआवेइ Honor View 10 Price in India\nहुआवेइ Honor View 10 Price In India Starts From Rs. 15899 The best price of हुआवेइ Honor View 10 is Rs. 15899 in Amazon, which is 89% less than the cost of हुआवेइ Honor View 10 in Amazon Rs.29999.This Mobile Phones is expected to be available in 32GB,64GB,128GB variant(s).\nहुआवेइ Honor View 10 विशेष विवरण\nलॉन्च के डेट (दुनिया भर के) : 04-01-2018\nउत्पाद के नाम : Huawei Honor View 10\nस्क्रीन साइज़ (इंच में) : 5.99\nबैटरी : LTPS IPS LCD\nविशेषताएँ : TFT Capacitative\nबैटरी क्षमता (एमएएच) : 3750\nपैमाना (एलxबीxएच एमएम में) : 157.00 x 74.98 x 6.97\nवजन (ग्राम में) : 172\nFor हुआवेइ Honor View 10


विश्व भोजपुरी सम्मेलन के राष्ट्रीय अधिवेशन – Anjoria\nदिसम्बर 14, 2014 विश्व भोजपुरी सम्मेलन\nविश्व भोजपुरी सम्मेलन के दू दिन के राष्ट्रीय अधिवेशन 11 आ 12 दिसंबर के धरमेर महलिया का समता बालिका इन्टर कालेज, भागलपुर (देवरिया) में भइल.\nपहिला सत्र : ” भोजपुरी साहित्य के प्रगतिशीलता”\n” भोजपुरी साहित्य के प्रगतिशीलता” विषय पर गोष्ठी के संयोजक राष्ट्रीय सचिव डा॰ अशोक द्विवेदी कहलन कि भोजपुरी जीवन संघर्ष आ शोषण-अन्याय का प्रतिरोध के भाषा हऽ एही से एकर साहित्य शुरुए से प्रगतिशील रहल. अउर कुल्हि भाषा साहित्य आ हिन्दी साहित्य में प्रगतिवाद बहुत बाद में 1935 का आसपास आइल बाकिर भोजपुरी में त कबीर अउर सिद्ध संतन में सामाजिल प्रगतिशीलता रहल. डा॰ प्रेमशीला शुक्ल कहली कि गैर बराबरी आ सामंती दबाव का खिलाफ भोजपुरी नारी चेतना जवना पुनर्जागरण ला संघर्ष कइलस ऊ ओकरा संत साहित्य आ लोक साहित्य में देखल जा सकत बा. विषय प्रवर्तन करत डा॰ विष्णुदेव तिवारी खुलासा कइलन कि राहुल सांस्कृत्यायन, भिखारी ठाकुर आ स्वतंत्रता का चेतना से भरल केतने भोजपुरी साहित्यकार शुरुआते से प्रगतिशील रहलन. हीरा डोम के भोजपुरी कविता हिन्दियो में दलित चेतना के मिसाल बा. भोजपुरी साहित्य के विविधता देखावत डा॰ भगवती प्रसाद द्विवेदी, तुषारकान्त वगैरह साहित्यकार बतवले कि कइसे भोजपुरी साहित्य आधुनिकता आ समकालीनता से जुड़ल रहल. राष्ट्रीय महासचिव अरुणेश नीरन कहलन कि भोजपुरी लोक अपना सुभावे में, हर जिया-जन्तु, पशु-पच्छी तक के आपन नजदीकी मनलस. रैदास, कबीर, दादू आदि कवियन से चलल प्रगतिशीलता भोजपुरी लोक का मत आ विचार के वहन करत रूढ़ियन आ सामंती सोच पर प्रहार कइलस. समापन करत संयोजक डा॰ अशोक द्विवेदी कहलन कि जड़ता का खिलाफ चेतना क संचार साहित्यकार क पहिल जिमवारी हऽ आ व्यक्ति-समाज का भीतर-बाहर शोषन, अन्याय का प्रति भोजपुरी साहित्यकार तटस्थ ना रह सकेला. ओके समता आ स्वतंत्रता का साथ मानवी-मूल्यन क चिन्ता करहीं के परी. भा साहित्य के प्रतिनिधि साहित्य प्रगतिशील आ रचनात्मक बा.\nदुसरका सत्र : कवि गोष्ठी\nसंस्थापक अध्यक्ष स्व॰ परमहंस त्रिपाठी का स्मृति में आयोजित कवि गोष्ठी के उद्घाटन करे चहुँपल जिलाधिकारी शरद कुमार सिंह स्व॰ त्रिपाठी जी के चित्र पर पुष्पांजलि चढ़वलन. एकरा बाद शैलेन्द्र मिश्र आ साथियन के गावल ‘बटोहिया’ देशगीत आ डा॰ अशोक द्विवेदी के गीत ‘कोरो बाँस के बनल पलनिया रे, ताहि चढ़े सरधा के बेल / दिन भर जँगरा खटनिया रे, रात जरे नेहियाँ के तेल’ पर भावविभोर होत जिलाधिकारी शरद कुमार सिंह कहलन कि भोजपुरी सम्मेलन के ई सांस्कृतिक-जागरण ओह समय में उल्लेखजोग आ सराहेजोग बा, जब भोजपुरी क्षेत्र में अपना भाषा आ परम्परा का प्रति उदासीनता बढ़ रहल बा.\nफेर समता बालिका विद्यालय का आधारभूत समस्या आ उहाँ सड़क-बिजली-पानी ठीक करावे ला चौपाल लगावे आ पूरा सहायता करे क घोषणा करत जिलाधिकारी कहलन कि विश्व भोजपुरी सम्मेलन के संस्थापक त्रिपाठी जी के समाजवादी प्रयास क्षेत्र का विकास खातिर प्रेरना के स्रोत बा.\nरात के 8 बजे तक चलल राष्ट्रीय स्तर के कवि सम्मेलन में पढ़ल गीत, गजल आ व्यंग्य कवितन पर श्रोता आ सुधी साहित्यिक लोग भावविभोर रहे. शिवजी पाण्डेय ‘रसराज’ का वाणी वन्दन आ बियहे जोग भइल बिटिया के पिता के भाव दरसावत करुण गीत का बाद तारकेश्वर मिश्र ‘राही’ के लोकप्रिय काव्य पाठ भइल. विजय मिश्र आ कन्हैया पाण्डेय के चिकोटी काटत व्यंग्य रचना का बाद डा॰ भगवती प्रसाद द्विवेदी के वैचारिक गीतन से भाषा आ कविता दूनों के महत्व रेघरियावल गइल. शशि प्रेमदेव आ भालचन्द्र त्रिपाठी के मधुर मीठ गीतन पर सुनवइया वाह-वाह करे लगलन. डा॰कमलेश राय का सुकंठ गीतन से कवि सम्मेलन अउर ऊँचाई पर चहुँपल. डा॰ अशोक द्विवेदी के संवेदनभरल सामयिक सवैया आ प्रेमगीत पर सुनेवाला मंत्र-मुग्ध रहलन. गिरिधर करुण आ अकादमी सम्मान से सम्मानित हरिराम द्विवेदी के कविता पाठ का बाद विश्व भोजपुरी सम्मेलन के अंतर्राष्ट्रीय अध्यक्ष सतीश त्रिपाठी, विश्व भोजपुरी सम्मेलन का ओर से ‘सेतु सम्मान’ फेर से शुरु करे क घोषणा कइलन आ सगरी साहित्यकार, कवि, प्रतिनिधि आ आइल लोगन के धन्यवाद दिहलन.\n‘राष्ट्रीय पुनर्जागरण में भोजपुरी लोक के स्त्री संघर्ष के भूमिका’ विषय पर एगो लघु गोष्ठी भइल जवना में डा॰ अरुणेश नीरन, डा॰ अशोक द्विवेदी, तुषारकान्त उपाध्याय, डा॰ भगवती प्रसाद द्विवेदी, उपेन्द्र कुमार तिवारी वगैरह लोग आपन आपन विचार राखल. एह विषय पर विस्तार में एगो गोष्ठी फेरी जुलाई में करावे के फैसला लिहल गइल. इहो तय भइल कि ओही समय सम्मेलन 30-31 जुलाई 2015 में देवरिया नारी सशक्तिकरण खातिर ‘मैराथन दौड़’ आ कवि सम्मेलनो आयोजित करी.\nविश्व भोजपुरी सम्मेलन का ओर से राष्ट्रीय कार्यकारिणी का ओर से उत्तर प्रदेश में “भोजपुरी अकादमी” के गठन के घोषणा खातिर मुख्यमंत्री उत्तर प्रदेश सरकार, अखिलेश सिंह यादव के धन्यवाद देत प्रस्ताव पास भइल.\nराष्ट्रिय कार्यकारिणी का ओर से इहो विचार भइल कि आगे से फेरु भोजपुरी साहित्य के सर्वतोभाब सेवा खातिर ‘सेतु सम्मान’ का रूप में प्रशस्ति पत्र आ एकावन हजार रुपिया दिहल जाई. लोककलाकारन के भिखारी ठाकुर सम्मान का साथ पन्द्रह हजार रुपिया दिहल जाई.\nएगो नीमन फैसला\n2 thoughts on “विश्व भोजपुरी सम्मेलन के राष्ट्रीय अधिवेशन”\nदिलीप कुमार पाण्डेय कहते हैं:\nदिसम्बर 19, 2014 को 5:35 अपराह्न पर\nरेघावल आ रेघिआवल में समानता बा का।\nदिसम्बर 19, 2014 को 10:55 अपराह्न पर\nरेघावल आ रेघरिआवल में फरक होला. रेघारी से बनल बा ई दुनू शब्द बाकिर रेघावल के माने होला कवनो बात के लकीर ध लिहल आ बार बार ओही बात के रेघावल. जबकि रेघरियावल के मतलब होला कवनो बात के खास बतावल. रेघरियावल के माने भइल कवनो बात के रेखांकित कइल, ओकरा के महत्वपूर्ण बतावल.\nरेघावे खातिर कवनो बात के रेघावल जा सकेला बाकिर रेघरियावे खातिर ओह बात में दम होखे के चाहीं. रेघावल में नकारात्मक पुट होला जबकि रेघरियावल सकारात्मक होला.\nहालांकि रउरा बात रेघिआवल के कहले बानी. त हमरा समुझ से रेघिआवल के मतलब रेघरियावले जइसन होखी. रेघरियावल अन्डरलाइन कइला के कहल जाला जबकि रेघिआवल कवनो बोलल बात पर जोर दिहला के कहल जा सकेला. रेघावल में आदमी आपने बात दोहरावेला जबकि रेघिआवल में दोसरा के बात प जोर दिआला.


सितम्बर 2015 – Anjoria\nMonth: सितम्बर 2015\nआआपिया के पापी कानून मंत्री\nसितम्बर 28, 2015 Editor\n– डा0 अशोक द्विवेदी कहल गइल बा कि मूरख उलटेला तबो मुरुखे रहेला बाकि साक्षर उलटि के राक्षस हो जाला, “साक्षरा विपरीताश्चेत राक्षसा एव केवलम्..” ! एही तरे कानून क…\n– डॅा० जयकान्त सिंह ‘जय’ भारतीय संविधान के आठवीं अनुसूची में मौजूद बाइसो भारतीय भा गैर भारतीय भाषा सब में हिन्दी, उर्दू आ संस्कृत पर आगे चर्चा होई. बाकी अनइसो…\nबिहार विधानसभा चुनाव का बहाने गपशप\nसितम्बर 22, 2015 Editor\n– डॅा० जयकान्त सिंह ‘जय’ बिहार में विधानसभा के चुनावी बिगुल फूँका गइल बा. भीड़भाड़ का चलते मतदान केंद्र पर अपना मताधिकार के प्रयोग से भरसक बाँचे के प्रयास करे…\nभोजपुरी कहानी पाठ आ विमर्श\nपिछला 19 आ 20 सितंबर का दिने भोपाल नें मध्यप्रदेश भोजपुरी साहित्य अकादमी का तरफ से एगो साहित्यिक गोष्ठी के आयोजन भइल. पहिला दिन पहिल सत्र में भोजपुरी कहानी पाठ…\n– डॅा० जयकान्त सिंह ‘जय’ रबीस जापान में कम्प्यूटर इंजीनियरिंग के पद पर काम करत रहस. उनका उहँवा एगो जापानी लइकी से नेह-सनेह बढ़ल आ एक दिन दूनो जने बिआह…\nदेश आ समाज भाषा सरोकार\n– डॅा० जयकान्त सिंह ‘जय’ ‘अस्मिताबोध’ ओह सग्यानी-स्वाभिमान का होला, जेकरा दिल-दिमाग आ मन-मिजाज में अपना आ अपना पुरखन का उपलब्धियन के लेके मान-गुमान के भाव होखे. एकरा खातिर देश-काल-परिस्थिति…\nसितम्बर 13, 2015 Editor\n-डाॅ. अशोक द्विवेदी आज दुनिया के बहुते भाषा मर-बिला रहल बाड़ी सऽ. एकर मतलब ई ना भइल कि जवन भाषा कवनो क्षेत्र-विशेष आ उहाँ के जन-जीवन में जियतो बाड़ी सऽ…\nपत्रकारिता के चोला भा बुरका\nसितम्बर 12, 2015 Editor\nबिहार विधानसभा के चुनाव अबहीं टटका मुद्दा बा बाकिर घूमा फिरा के ई मुद्दा हमेशा बनल रहेला कि पत्रकार के राय कवना गोल के बा. कहे खातिर त सगरी पत्रकार…\nसितम्बर 10, 2015 Editor\n– डॅा० जयकान्त सिंह ‘जय’ कवनो व्यक्ति,समाज,देश भा राष्ट्र के बनावे-जनावे के जबरदस्त जरिआ होले ओकर आपन भाषा. ओकर आपन मातृभाषा आ राज/राष्ट्रभाषा. दुनिया के आन देश ओकरा संस्कृति, शिक्षा,…\nबात पर बात (बतकुच्चन – 195)\nसरकार बदलले एक साल बीतल बा आ देश मे बतकही के दौर जारी बा. ई बतकही कब बतकही में बदल जाई केहु ना बता सके. बातचीत कब बाताबाती हो जात…\nसितम्बर 7, 2015 Editor\n– डॅा० जयकान्त सिंह ‘जय’ जेठ भाई के निहोरा करऽ जन अनेत नेत, बबुआ सुधारऽ सुनऽ, तूँही ना ई कहऽ काहे होला रोजे रगड़ा । आपन कमालऽ खालऽ, एनहूँ बा…


When Suresh Paswan went to Lalu Yadav for job of sub-inspector he made him minister in Bihar government Bhojpuri: जब लालू भी एगो युवक आइल दारोगा के नौकरी खातिर पैरवी करावे, बना दिहले मंत्री – News18 हिंदी\nBhojpuri: जब लालू भी एगो युवक आइल दारोगा के नौकरी खातिर पैरवी करावे, बना दिहले मंत्री\nलालू केहू के अइसन-अइसन काम कर देत रहले जवना के उ आदमी सपना में भी ना सोचले रहत रहे इ घटना ओ समय के ह जब लालू बिहार के मुख्यमंत्री रहले. एक दिन सीएम आवास के बहरी एगो पेड़ के नीचे बइठल रहले. तबे उनका पास एगो युवक आईल. ओकरा बाद लालू युवक के चुनाव लड़े के सलाह दिहले. जानीं उ शख्स के बारे में...\nLast Updated : April 28, 2021, 15:09 IST\nबिहार के पूर्व मुख्यमंत्री अउर राजद सुप्रीमो लालू प्रसाद यादव अपना अलगे अंदाज से राजनीति में पहचान बनवले बाड़े. एही से लोग उनका के अजब भी बतावेला अउर लालू गजबो के कामो करेले. लालू अब चारा घोटाले के मामले में जेल से बाहर आ जइहें. उनका जमानत मिल गईल बा. अभी उ बीमार बाड़े अउर दिल्ली के एम्स में इलाज चल रहल बा. रिहाई के बाद भी लालू कुछ दिन अभी एम्स में ही रहिहें.\nलालू भले अभी जेल अउर बीमारी के चक्कर में पड़ल बाड़े लेकिन एगो उहो समय रहे जब उ पूरा स्वस्थ रहले अउर शासन-प्रशासन_सियासत में मजबूत पकड़ रखत रहले. अपना चुटीला अंदाज से भी उ जानल जात रहले.बोले के अंदाज अ काम के तरीका उनकर निराला रहे. उनका बोले के अंदाज एतना चुटीला रहत रहे कि लोग के हंस-हंस के पेट फूल जात रहे. उनका एह अंदाज के विरोधी लोग भी कायल रहले. लालू आपन सियासी सूझ-बूझ से देश के शीर्ष नेता लोग के भी आपन लोहा मनवले रहले.\nलालू आपन हुलिया अउर बातचीत के अंदाज से अपना के अइसन राखत रहले कि आम लोग के भी अइसन बुझात रहे कि लालू भी उनके जइसन बाड़े, उनका बीच के बाड़े. लालू केहू के अइसन-अइसन काम कर देत रहले जवना के उ आदमी सपना में भी ना सोचले रहत रहे इ घटना ओ समय के ह जब लालू बिहार के मुख्यमंत्री रहले. एक दिन सीएम आवास के बहरी एगो पेड़ के नीचे बइठल रहले. तबे उनका पास एगो युवक आईल. आपन नाम बतवलस सुरेश पासवान. लालू से कहलस कि दारोगा के नौकरी में सिफारिश करावे खातिर आइल बानी. ओकर बात सुनला के बाद लालू पूछले- तू थाना के दारोगा काहे बनल चाहत बाड़? तू बिहार के दारोगा बनअ. ओकरा बाद लालू युवक के चुनाव लड़े के सलाह दिहले. युवक कहलस कि हमरा पास त चुनाव लड़े के पइसे नइखे. तब लालू अपना पास से सवा लाख रुपया उ युवक के दिहले. संयोग से सुरेश पासवान चुनाव में विजयी हो गइले.\nचुनाव लड़े खातिर लालू से मिलल सवा लाख रुपया में से सुरेश के पास 25 हजार रुपया बच गइल रहे. चुनाव जीतला के बाद उ 25 हजार रुपया लेके लालू के घर पहुंच गइले लेकिन लालू उ पइसा लिहले ना. सुरेश से कहले-इ पइसा तू अपना पास राखअ, आगे काम आई. 1997 में जब लालू बिहार में आपन सरकार बनवले त सुरेश पासवान के मंत्री बना दिहले. एह तरह से जवन युवक दारोगा के नौकरी के पैरवी करावे खातिर लालू के पास गइल रहे उ अब उनका कैबिनेट में मंत्री बन गइले. लालू प जयंत जिज्ञासु एगो किताब लिखले बाड़े जवना के नाम ह 'लालू प्रसाद की अनकही दास्तान' हिंदी में छपल इ किताब में लालू से जुड़ल कईगो अइसनके प्रसंग के चर्चा बा.\nएगो अइसनके रोचक किस्सा शिवानंद तिवारी से जुड़ल बा.\nशिवानंद तिवारी लालू के बहुत करीबी सहयोगी हवें. . कुछ समय तिवारी लालू के घुर विरोधी भी बन गइल रहले. शिवानंद तिवारी चारा घोटाला के शुरूवाती दिन के बात के याद करके कहत बाड़े- बिहार में चारा घोटाला के मामला भइल रहे. हमहुं ओकरा के उजागर करे वाला में शामिल रहनीं. लालू के साथ छोड़के समता पार्टी ज्वाइन कर लेले रहनीं अउर विधायक भी बन गइल रहनीं. ओने चारा घोटाला में लालू यादव के मुख्यमंत्री पद से हटे के पड़े अउर लालू जेल भी गइले.\nलालू के जेल से निकलला के अगला दिन के बात ह सुबह के साढ़े छह से सात बजे के समय रहे चाय अउर अखबार लेके बइठल रहनीं. तब फोन के घंटी बाजल. जब फोन उठवनी त दोसरा ओर से आवाज आइल -रउरा फलाना नंबर से बोल रहल बानी. हम कहनी जी. त फिर आवाज आइल लीं बात करीं. अभी हम पूछले चाहत रहनीं कि केकरा से बात करीं, के बात करी. तबे ओने से लालू प्रसाद यादव के आवाज आइल- बाबा प्रणाम. शिवानंद तिवारी कहतरे कि अपवाद ह. केहु के एकर अइसन उदाहरण अउर कहीं ना मिल सकेला. कहे के मतलब इ कि लालू के अंदाज निराला ह उ दोसरा आदमी में ना मिल सकेला. (लेखक माधुरी कुमारी पत्रकार हैं. यह उनके निजी विचार हैं.)\nFIRST PUBLISHED : April 28, 2021, 15:09 IST\nगर्मियों में इन चीज़ों को करें डाइट में शामिल, टेस्ट और हेल्थ का लगेगा डबल डोज


मनोज तिवारी के आपन पांच सितारा होटल खुलल पटना में – Anjoria\nमशहूर भोजपुरी गायक आ भोजपुरी सिनेमा के मेगा स्टार मनोज तिवारी अब बिहार के राजधानी पटना में आपन खुद के पांच सितारा होटल ‘पाटलीपुत्र एक्जोटिका’ खोल लिहलें. पटना गांधी मैदान का लगे बनल एह होटल में मनोज तिवारी के पार्टनर बाड़ें अनिल कुमार.\nपिछला दिने एह होटल के उद्घाटन केन्द्रीय मंत्री श्रीप्रकाश जायसवाल आ बिहार के स्वास्थ्य मंत्री अश्विनी कुमार चौबे कइलें.\nमनोज तिवारी एह मौका पर कहलें कि जब सपना साँच हो जाव त ओकरा बखान कइल साँचहू बड़ा मुश्किल होला. हमहूं एगो सपना देखले रहीं जवन अब साँच हो के सोझा खड़ा बा.\nउद्घाटन का मौका पर ‘भोजपुरी दबंग’ क्रिकेट टीम के मुखिया आनंद बिहारी यादवो मौजूद रहलन.\n4 thought on “मनोज तिवारी के आपन पांच सितारा होटल खुलल पटना में”\nprashant kumar singh tu sacho me baklol haua.\nkahe se ki pura duniya janata ki bhojpuri aage badhawe me manoj tiwari ke hath ba.\npawan sing se hi bhojpuri ke log kharab kahe lagal. ehe ganda geet gawal susu kaile rahan\nbhojpuri ke asli astitw ta manoj tiwari hi hauan.\ncongrates manoj ji\nmanoj sir congrates …………… lekin pawan bhaiya k aage sb feeka baa kahe ki bhle oonkr ketno against sb rhe lekin oohi upar baade or rahihe ……………


कंकाल के रहस्य -3- अभय कृष्ण त्रिपाठी "विष्णु" - मैना: भोजपुरी साहित्य क उड़ान (Maina Bhojpuri Magazine)\nHome अभय कृष्ण त्रिपाठी "विष्णु" Katha कंकाल के रहस्य -3- अभय कृष्ण त्रिपाठी "विष्णु"\nकंकाल के रहस्य -3- अभय कृष्ण त्रिपाठी "विष्णु"\nगमछा पाड़े कुछही दूर वापस भइल रहन कि उनका लागल ऊ कुछ भुला गइल बाड़े. पाड़ेजी वापस पलट के ओहि जगह जाये लगले त ठलुआ अउरी हवलदार भी उनका पीछे जाये लागल पर पाड़ेजी ऊ दुनो लोग के बहरी निकल के पान वाला दुकान पर खड़ा रहे के निर्देश दे दिहले. जेकरा बाद ऊ दुनो लोग जेहर से आइल रहे ओहरे से वापस हो गइल. जबकि पाड़ेजी वापस पत्थर वाला जगह पर पहुँच गइले आ उहाँ रुक के चारो तरफ नजर घुमवले त उनका टूटल चूड़ी के टुकड़ा नजर आइल, जेकरा के उठवला क बाद पाड़ेजी दुसरा तरफ से झाड़ हटा के चले लगले. पाड़ेजी जवन रस्ता में चलत रहुवे ओकरा में झाड़ जरुर रहे बाकि झाड़ के हटवला से साफ लउकत रहे कि केहु न केहु ओह रास्ता के प्रयोग जरुर करत होई. काहे से कि झाड़ हटवला पर पगडंडी नीयर रास्ता साफे लउकत रहे. तनिका दूर गईला पर झाड़ खतम हो गइल आ सिर्फ पगडंडी रह गइल. जेकरा पर चलत पाड़ेजी एगो पुरान बँगला के पीछे से होत के मेन सड़क पर आ गइले. अपना दहिना तरफ देखला पर उनके २ फर्लांग के दूरी पर मोड़ नजर आइल जहँवा उनके दुकान पर हवलदार अउर ठलुआ साफ लउकत रहे. पाड़ेजी जवन बँगला के पिछवाड़ा होत सामने सड़क पर आइल रहन ओकरा सामने एगो जनरल मर्चेन्ट के दुकान रहे आ ओह बँगला से मोड़ तक के बीच में सड़क के दुनो तरफ मिला के ५ से ६ बँगला अउरी लउकत रहे. अधिकारी लोग के आवास होखला के कारण अउरी दुपहरिया होखला के कारण रस्ता में चहल पहल ना रहे. सिर्फ इक्का दुक्का लोग ही पैदल चाहे साईकिल पर एहर ओहर जात नजर आवत रहे. पाड़ेजी ओह तरफ चल पड़ले आ थोड़के देरी में ठलुआ अउरी हवलदार तक पहुँच गइले.\n'चलऽ जा भाई लोग, ईहाँ के काम खतम हो गइल. भाई रामदीन...'\n'तोहार बहुत बहत धन्यवाद. अब तू जा. हमनी के तनी एस. पी. साहब से मिल के आइल जाई. सिंह साहब से कह दीहऽ कि ऊ हमनी के इंतजार करस.'\n'जी बहुत अच्छा.' कह के हवलदार रामदीन अपना स्कूटर से वापस चल गइल. जेकरा बाद पाड़ेजी ठलुआ के देखले त ओकरा के अपने तरफ देखत पवले.\n'अइसे हमरा के बनबिलार नीयर का देखत बाड़ऽ? तोहरा नइखे चले के बा का?'.\n'लेकिन गुरु?' ठलुआ कुछ पूछे चहलस त पाड़ेजी बीचे में टोक दिहले..\n'आपन सवाल जवाब घरे चलके करीहऽ. लेकिन तनिका रुके के पड़ी. हम जरा पान वाला से कुछ पुछताछ कर लीं.' कह के पाड़ेजी पान वाला दुकान पर जाके ओकरा से कुछ पुछ लगले. पाड़ेजी का पूछत बाड़े आ पान वाला का जवाब देत बा ठलुआ के कुछ ना पता चलल. पूछताछ कइला के बाद पाड़ेजी ठलुआ के साथे एस.पी. साहब के आफिस के तरफ चल पड़ले.\nएस. पी. साहब के चेहरा से लागत रहे कि सामने बइठल पाड़ेजी उनका के आज के सारा कहानी बता देले बाड़े. जेकरा के सुन के ऊ कुछ सोच मे पड़ गइल बाड़न. एस. पी. साहब सोचे के मुद्रा खतम करे खातिर एगो लमहर साँस लिहले फेर पाड़ेजी से सवाल करे लगले.\n'गमछा पाड़े एकर मतलब त ई भी भयल कि हमरे विभाग वाले नाकारा हउअन सब?'\n'एस. पी साहब, ई का कह रहल बानी रउआ? कबो कबो बिलार के नीचे से भी मूसा बच के निकल भागेला. एकरा से ई कहाँ साबित होखी कि मूस बड़ हो गइल. पुलिस के जँहवा कंकाल मिलल वइजा से मेन घटना के जगह के बीच में बस झाड़ ही झाड़ बा. उ त हमार ध्यान ओह चीज पर चल गइल जवन कि ओह जगह के पहचान करे खातिर धूहा जस बाँस में हड़िया लगा के खाड़ कइल बा. वइसहीं जइसे कि अनाज के खेत में चिड़िया लोग के उड़ावे खातिर लागल रहेला. हमरा के ओह जगह पर उ चीज अचम्भा लागल अउर हम उहाँ पहुँच गइलीं.'\nपाड़ेजी एस. पी. साहब के हताशा के खतम करे खातिर सही बात बतवले त ऊ उनकरा के अचम्भा से देखे लगले. उनका चेहरा से लागत रहे कि उनके ई बात के मलाल बा कि पुलिस के अइसन अचम्भा काहे ना लउकल.\n'अउर अब आप ई कहे चाहत हउआ कि कंकाल एही इलाका के कउनो औरत के चाहे काम करे वाली औरत में से केहु के हो सकेला.' एस.पी. साहब सवाल कइले.\n'नाऽ. हम अइसन कुछ नईखीं कहत. काहे से अइसने होखित त अबले कंकाल के पहचान जरुर हो गइल रहित. लेकिन उ जगह एह इलाका के कुछ नाजायज प्रेमी प्रेमिका लोग के अड्डा जरुर बा. अउरी ओहि मे केहु एक हमनी के ई केस के तह तक पहुँचावे में मदद जरुर करी.'\n'हम ओह आदमी के खोज दु दिन में करा देब...'\nनाही एस. पी. साहब. सबकर आपन व्यक्तिगत जिन्दगी बा. हम ना चाहेब कि नाहक ई इलाके के कउनो शरीफ आदमी चाहे औरत के बदनामी हो.'\n'फिर आप हमसे का चाहत हउआ?' पाड़ेजी के जवाब पर एस. पी. साहब सवाल कइले...\n'ई ठलुआ बा. देखे में बेवकूफ लेकिन दिमाग बड़ा तेज चलेला. पाड़ेजी ठलुआ के तरफ ईशारा कर के एस. पी. साहब से ओकर परिचय करवले आ फिर कहे लगले.. काल से ई एह इलाका में चाहे भिखारी बन के चाहे पगला बन के ओ आदमी के खोज करी. बस आपके एकरा के नजरअंदाज करे के बा.'\n'जरुर.' एस. पी. साहब के चेहरा पर हँसी आ गइल.\n'तब हमरा के अब इजाजत दीं. फेर भेंट होखी.' एस. पी. साहब के बात सुन के पाड़ेजी खड़ा होत कहले त एस. पी. साहब उनका के रोके चहले.\n'अइसे कइसे? चाय पानी करे बिना थोड़े जाये देब.'\n'आप से चाय पानी ना पूरा भोजन पार्टी लेब. बाकि ई मामला पर से परदा उठवला क बाद. अबगे इजाजत दीं. केहु इंतजार करत होखी.'\nकह के पाड़ेजी ठलुआ के साथे बहरी चल गइले. एस.पी. साहब के चेहरा से लागत रहे कि ऊ पाड़ेजी के दिमाग के लोहा मान लेले बाड़े. पर का आपके लागत बा कि पाड़ेजी एह मामला के तह तक पहुँच पईहें? का ठलुआ पहिलका बार के तरह एह बार भी अपना काम में सफल हो पाई? काहे से कि पहिलका बार ओकरा हाथ में कुछ तस्वीर अउरी एगो दुकान के रसीद भी रहे पर एह बार ऊ खाली हाथ रही. ऊ भी आपन वेश बदल के. का ठलुआ अपना काम में सफल होखी?\nअंक - 88 (12 जुलाई 2016)


चुनाव – Page2– टटका खबर\nराहुल गांधी के नेता ना मनीहें विपक्षी गोल : रामविलास\nरांची 01 जून (वार्ता). केंद्रीय खाद्य अउर नागरिक आपूर्ति मंत्री रामविलास पासवान हाल का उप चुनाव में विपक्षी गोलन के मिलल सफलता का बावजूद ओह लोग पर चुटकी लेत कहलन कि कवनो विपक्षी गोल कांग्रेस अध्यक्ष राहुल गांधी के आपन नेता नइखे माने जात. केन्द्र में राष्ट्रीय जनतांत्रिक गठबंधन (राजग) सरकार के चार साल पूरा\nसेंथेमाराहल्ली, कामराजनगर कर्नाटक 01 मई (वार्ता). प्रधानमंत्री नरेन्द्र मोदी आजु कांग्रेस पर वंशवाद के राजनीति करे आ देश के गुमराह करे के आरोप लगावत कांग्रेस अध्यक्ष राहुल गांधी के चुनौती दिहलन कि ऊ बिना पढ़ले 15 मिनट बोल के देखा देसु. राहुल गांधी पर जमके कडे़र हमला बोलत पीएम मोदी कहलन कि ऊ नामदार हउवन\nलालू अपना माली के अब विधायक बनवइहें\nपटना 13 अप्रैल (वार्ता). बिहार विधान परिषद के 11 सीटन के चुनाव ला राष्ट्रीय जनता दल के अध्यक्ष आ चारा घोटाला में जेल के सजा काटत लालू प्रसाद यादव के पत्नी आ मुख्यमंत्री रहल राबड़ी देवी त परचा दाखिस करबे कइली, लालू के घर पर माली के काम करे वाला खुर्शीद मोहसिनो आपन परचा राजद\nअनका धन पर कनवा राजा\nलखनऊ 12 अप्रैल. उत्तर प्रदेश विधान परिषद के 13 सीटन ला होखे जा रहल चुनाव में बहुजन समाज पार्टी के उमीदवार भीमराव अंबेडकर बियफे का दिने आपन परचा दाखिल करा के सबले पहिला उमीदवार बन गइलन. राज्यसभा चुनाव हार चुकल अंबेडकर के जीत समाजवादी गोल के भोटे का सहारे हो सकेला आ बुधे का दिने\nसुशील आ राहुल स्वर्ण पदक जीतलें, बबीता के मिलल रजत\nगोल्ड कोस्ट, 12 अप्रैल (वार्ता). 21वां राष्ट्रमंडल खेलन के कुश्ती प्रतियोगिता में बियफे का दिने भारत आपन धमाकेदार शुरूआत कइलसि आ स्टार पहलवान सुशील कुमार (74 किग्रा) अउर राहुल अवारे (57किग्रा) देश के स्वर्ण पदक दिअवलें जबकि बबीता कुमारी फोगाट (53 किग्रा) रजत पदक आ किरण (76किग्रा) कांस्य पदक जीतली. सुशील अउर राहुल के स्वर्ण\nलोकसभा चुनाव में विपक्ष के एका होखल तय : राहुल\nबेंगलुरू 08 अप्रैल (वार्ता). कांग्रेस अध्यक्ष राहुल गांधी आजु दावा कइलन कि 2019 के लोकसभा चुनाव में भारतीय जनता पार्टी का खिलाफ विपक्षी गोलन के एका तय बा आ अगिला सरकार कांग्रेस गठबन्हन के सरकार होखी. कर्नाटक विधानसभा चुनाव के मद्देनजर अपना चुनाव प्रचार के पहिला चरण के आखिरी दौर में राहुल गांधी एहिजा पत्रकारन\nएक उम्मीदवार एके जगह से चुनाव लड़े – एह बाति के समर्थन कइलसि चुनाव आयोग\nनयी दिल्ली, 04 अप्रैल (वार्ता). निर्वाचन आयोग एह बाति के समर्थन कइले बावे कि एक उम्मीदवार के एके सीट से चुनाव लड़े के चाहीं. एकरा बाद सुप्रीम कोर्ट अब केन्द्र सरकार से आपन राय देबे के कहले बावे. मुख्य न्यायाधीश दीपक मिश्रा, न्यायमूर्ति ए एम खानविलकर अउर न्यायमूर्ति डी वाई चंद्रचूड़ के बेंत आजु भाजपा\nबीजिंग 17 मार्च (रायटर). चीन के पार्लियामेंट आजु सभका एकमत राय से शी जिनपिंग के फेरु चीन के राष्ट्रपति आ एगो अउर बरियार नेता वांग क्यूशन के उप राष्ट्रपति चुन लिहलसि. राजधानी बीजिंग के ग्रेट हॉल ऑफ द पीपुल्स में पत्रकारो लोग एह चुनाव के प्रत्यक्षदर्शी गवाह बनले. सदन सत्तारूढ़ कम्युनिस्ट पार्टी के प्रतिनिधियन से


‘संसार’ के शानदार लान्चिंग – Anjoria\n‘संसार’ के शानदार लान्चिंग\nपिछला दिने एस. आर. 39 फिल्म्स आ कृष्णादीप इंटरटेनमेंट के बैनर तले बनत भोजपुरी फिलिम ‘संसार’ के शानदार लान्चिंग मुंबई के ब्रांदा का एस्को बार में कइल गइल.\nनिर्माता शंकर रोहरा आ माया यादव के एह फिलिम के लेखन-निदेशन मशहुर निर्देशक असलम शेख करीहें. गीतकार प्यारेलाल यादव आ संगीतकार अविनाश झा (घुंघरू) बाड़ें.\nएहमें सुपरस्टार खेसारीलाल यादव के प्रमुख भूमिका बा. लान्चिंग के मौका पर रवि किशन, पहलाज निहलानी, आलोक कुमार, सुजीत तिवारी, जगदीश शर्मा, हैरी फर्नाडिस, राजकुमार पाण्डेय आ रिंकू घोष खास तौर से मौजद रहे लोग.


परुआ बैल के हेहव के आसा (बतकुच्चन 166) – Anjoria\nपरुआ बैल के हेहव के आसा\nएह पर तनी रुक के चरचा होखी कि परुआ कि पड़ुआ. अबहीं मान के चलल जाव कि परुआ बैल ओह बैल के कहल जाला जवन काम का बेरा थउस के बइठ जाव. ओकरा बस बहाना खोजे के रहेला बइठे के. आ परुआ खाली बैले ना होले सँ आदमियो में परुआ खूब होले. सोचीं कि कवनो कठिन विषय के इम्तिहान एन मौका पर टार दिहल जाव त विद्यार्थियन के कतना खुशी होला. जानत रहेलें कि आजु ना काल्हु इम्तिहनवा द देबही के बा बाकिर पल भर के चैन मिलल त खुश हो जाले. बहुत कमे मिलिहें जे एह समय के इस्तेमाल विषय के तइयारी में लगइहें. हमरो जब तब बतकुच्चन लिखे से राहत मिलेला त ओइसने खुशी होला. ई कबो ना होखे कि एक कड़ी लिख के राख दीं बाद में कबो काम आवे ला. पिछलो बेर इहे भइल जब विज्ञापन विभाग का कृपा से बतकुच्चन वाला पनवे ना रहल. बाकिर एक हफ्ता के आराम का बाद आजु लिखे के बइठहीं के पड़ल.\nपरुआ आ पड़ुआ आम बोल चाल में एके मानल जाला. बाकिर चूंकि भईंस के बच्चा पड़रू, पड़वा, भा पाड़ा कहाला से परुआ आ पड़वा के अलग राखल बुद्धिमानी होखी. बात पड़ुआ के चलल त सोचे लगनी के पड़ जाए वाला के पड़ुआ कहाला त लड़ जाए वाला के लड़ुआ भा अड़ जाए वाला के अड़ुआ काहे ना कहाव? बात बात पर लड़े ला तइयार आदमी के लड़ाकू कहल जाला. एह लड़ाकू आ लड़ाका में अन्तर माने के चाहीं. लड़ाका वीर लड़वइया के कहल जाला. उ बात बेबात ना लड़े बाकिर लड़े के पड़ जाव त पीछे ना हटे. ओही तरह अड़े वाला के अड़ियल कहल जाला अड़ाकू भा अड़ुआ ना. सही बात का बा से त पता ना बाकिर शायद एह चलते कि अड़ुआ सुन के अरुआ भरम मत हो जाव. अरुआ बासी के कहल जाला जवन अरुआइल होखे भा अरुआ गइल होखे. अरुआ के बात चलल त अरवा धेयान में आ गइल. अरवा आ उसीना चाउर के दू गो खास प्रकार होला. उसीनल धान से बनल चाउर के उसीना कहल जाला आ धान के वइसहीं कूट के निकालल चाउर के अरवा. उसीना भा उसिनाइल त बहुत कुछ हो सकेला बाकिर अरवा के कवनो दोसर मतलब हमरा खोजले नइखे भेंटात. एकदम से नया के अर्वाचीन जरूर कहल जाला संस्कृत में आ एकर चीन से कवनो संबंध ना होखे ठीक ओही तरह जइसे चीनी के चीन से कवनो लेना देना ना होखे. अलग बाति बा कि चीन के आदमी चीनी कहालें. वइसहीं तेल त कई एक हो सकेले जवना के सवाद करुआ भा कड़ुआ होखे. बाकिर करुआ भा कड़ुआ तेल त बस सरसो के तेल के कहल जाला. भा हो सकेला कि करुआ तेल के नाम ओकरा गंध का चलते पड़ल होखे. सरसो तेल के खास पंजेंट स्मेल होला. अब जइसहु नाम पड़ल होखे एह पर कड़ुआहट पैदा करे के जरूरत नइखे. कड़ुआहट ओह स्थिति के कहल जाला जब विचार भिन्नता का चलते आपस के संबंध में कड़ुआपन आ जाव.\nअब जब अतना परुआ करुआ अरुआ के जिक्र हो गइल त भरुआ के काहे छोड़ दिहल जाव. जब रोटी में कुछ अउर भर के पकावल जाला त उ भरुआ कहाला. एह पर याद पड़ल कि भभरी, लिट्टी आ बाटी तीनो में मसालेदार कुछ ना कुछ भरल जाले बाकिर तीनो अलग अलग होला. तवा पर पकावल गइल त भभरी, तेल में पकावल गइल त लिट्टी आ गोईंठा जरा के पकावल गइल त बाटी. अब बाटी के बात चलल त बतवला में कवनो हरज ना होखे के चाहीं कि बलिया के बाटी मशहूर होखला का बावजूद हमरा सवादे ना चढ़ल जइसे कुनरी, करैला भा कुन्दा के सब्जी. आ चलत चलत भरुआ का बहाने भँड़ुओ के बात करत चलीं. भँड़ुआ भँड़ैती करेला बाकिर भाँड़ ना होखे. भाँड़ राजा के गुण गावे वालन के कहात रहे जबकि भँड़ुआ बेसवा के गुण गाए वाला के कहल जाला.\nPrevious Post: मल्टी स्टारर फिल्म ‘हमसे बढ़कर कौन’ के शूटिंग शुरू बा\nNext Post: म से मोदी आ म से महंगाई\nBad nik NEEMAN. Theth bhojpuri\nbahut sundar jankari !!!!!!!!


बलिया गाजीपुर के सूखाग्रस्त घोषित कइलसि यूपी सरकार – टटका खबर\nयूपी सरकार राज्य के पचास गो जिला के सूखाग्रस्त घोषित कइले बिया जवना में बलिया, गाजीपुर, जौनपुर, मऊ, मिर्जपाुर, भदोही, चंदौली आ सोनभद्र के नाम शामिल बा. सूखाग्रस्त घोषित भइला का बाद अब एह जिलन में राजस्व वसूली रोक दीहल गइल बा.\nराजस्व विभाग के प्रस्ताव के काल्हु कैबिनेट से मंजूरी मिल गइल.\nTags: गाजीपुर, चंदौली, जौनपुर, बलिया, मऊ, सूखाग्रस्त


‘एक दूजे के लिए’ फिल्म से दक्खिन के सायरन मधु शर्मा सिनेमा भोजपुरी में अइली – Anjoria\n‘एक दूजे के लिए’ फिल्म से दक्खिन के सायरन मधु शर्मा सिनेमा भोजपुरी में अइली\nदक्खिन के मशहूर अभिनेत्री मधु शर्मा अब भोजपुरी के प्रसिद्ध निर्माता अभय सिन्हा आ टी. पी. अग्रवाल के बनावल अउर अनिल अजिताभ निर्देशित भोजपुरी फिल्म ‘‘एक दूजे के लिए’’ से भोजपुरी पर्दे पर धमाल मचावे आइल बाड़ी. यशी फिल्मस प्रा. लि. आ कैपिटल फिल्मस प्रा. लि. के बैनर तले बनत एह फिल्म में मधु शर्मा दू गो बड़का भोजपुरी स्टारन, दिनेश लाल यादव निरहुआ आ पवन सिंह, का साथ प्यार करत लउकीहें. एह फिल्म में मधु के लुक बहुते ग्लैमरस बा.\nएहसे पहिले मधु शर्मा दर्जन भर दक्खिनी फिलिमन में काम कर चुकल बाड़ी. ‘एक दूजे के लिए’ फिलम का बारे में मधु शर्मा के कहना बा कि एह फिल्म में काम करके उनुका बहुते मजा आइल आ मानत बाड़ी कि देखहूवालन के ओतने मजा आई.\nटाईम्स ऑफ इंडिया कहलसि निरहुआ के भोजपुरी किंग


खबर एक नजर में (13 मई 2011) – टटका खबर\nखबर एक नजर में (13 मई 2011)\nममता बनर्जी वामफ्रंट के सफाया करा दिहली\nचौंतीस साल से सत्ता सम्हरले वामफ्रंट के करारा झटका देत ममता बनर्जी अपना “मा, माटी, मानुष” का नारा का साथ दू तिहाई से बेसी के बहुमत जीत लिहली. उनुकरा पार्टी तृणमूल कांग्रेस के अकेलही बहुमत मिल गइल बा, बाकिर संकते बा कि कांग्रेसो के सरकार में शामिल करइहे.\nजयललिता तमिलनाडू पर काबिज भइली\nमतदाता लोग के लुभावे खातिर दिहल रंगीन टीवी करुणानिधि खातिर कवनो काम ना कइलस. वोट में करुणानिधि के जइसन सफाया हो गइल वइसन त केहू के अंदाजा ना रहे. कांग्रेस खातिर ई बड़हन सबक बा कि भ्रष्टाचार के बरदाश्त करे का मूड में अब जनता नइखे. ओहिजो जयललिता के दू तिहाई बहुमत मिल गइल बा. बगल के राज्य पाण्डिचेरी में जयललिता के पार्टी बहुमत ले लिहले बा.\nअसम में भाजपा के सपना धूल धूसरित हो गइल\nबड़ा चाव से भाजपा अबकी आसाम का चुनाव में उतरल रहे. ओकर दावा रहे कि ओहिजा ऊ सरकार बनाई बाकिर वोट में ओकरा करारी हार मिलल. अगर भाजपा आ अगप व्यावहारिक धरातल पर उतर के समझौता कर लिहले रहीत त हो सकत रहे कि ओहिजा कांग्रेस के हार हो जाइत बाकिर भइल दोसर. कांग्रेस ओहिजा लगातार तीसरा बेर सरकार बनावे जा रहल बिया.\nवामफ्रंट के सफाया पूरा हो गइल केरल से\nकेरल में हर बार का चुनाव का तरह उलटफेर करत अबकी यूडीएफ बाजी मारत लउकत बा. एलडीएफ का हाथ से बहुमत निकलल लागत बा.\nभाजपा के ललचा ललचा दिहले वोटर\nआजु जब मतगणना के शुरुआती रुझान मिलल शुरु भइल त एगो बड़हन अचरज सामने आवत लउकत रहे. आसाम, पश्चिम बंगाल, तामिलनाडु, पुड्डुचेरी, केरल हर जगहा ओकर उम्मीदवार कुछ सीटन पर आगा चलत रहलन. थोड़की देर खातिर लागल कि भाजपा के कमल हर राज्य में खिल जाई. बाकिर ई हो ना सकल. हालांकि भाजपा आसाम छोड़ कवनो दोसरा राज्य में नामे खातिर मौजूद बिया. सीट ना मिलल ओकरा खातिर कवनो हार जइसन नइखे, हर जगहा एकाध सीट पर आपन दमदार मीजूदगी देखावल जरुर ओकर खासियत मानल जाई.\nविधानसभा चुनाव परिणाम 2011


हैदर काज़मी फिलिम "लड़ाई" में दिल दहलावे वाला स्टंट कइलन – Anjoria\nहैदर काज़मी फिलिम "लड़ाई" में दिल दहलावे वाला स्टंट कइलन\nसिनेमा भोजपुरी के रियल रंगबाज कहाएवाला हैदर काजमी अपना फिलिमन में अधिकतर स्टंट खुदे करेलें. पिछला दिने भोजपुरी फिलिम ‘लड़ाई’ओ ला हैदर काज़मी जहानाबाद में अइसन खतरनाक स्टंट कइलन कि देखे वालन के रोँआ खड़ा हो गइल. एगो सीन में हैदर काजमी के अपना देह पर एगो ट्यूब लाइट फोड़ के दू सौ फीट नीचे कूदे के रहल. निर्देशक आनंद डी. गहतराज कहलन कि बढ़िया रही कि ई सीन कवनो डुप्लीकेट से करावल जाव बाकिर हैदर काज़मी कहलन कि ऊ खुदे करीहन ई सीन आ बिना कवनो सुरक्षा पैड लगवले सीन कर दिहलें. अपना पर दर्जनों ट्यूब लाईट फोड़े के सीन हैदर बहुते सहज भाव से कर देखवलें जवना के देख के लोग दंग रह गइल.\nकल्लू के म्यूजिक एलबम "चक्का जाम करावेली" जारी


April 2012 – Page7– Anjoria\nMonth: April 2012 (Page 7)\n20 अप्रैल से देखावल जाई ‘हमार लभ स्टोरी’\nमोजरबीयर इंटरटेनमेंट के पहिला भोजपुरी फिल्म ‘हमार लभ स्टोरी’ के प्रदर्शन बिहार आ यूपी के सिनेमाघरन में 20 अप्रैल से कइल जाई. स्टाईल इंटरटेनमेंट के बैनर तले बनल निर्माता के. अभिनव रेड्डी आ सारा शर्मा के एह फिल्म में भोजपुरी के उभरत स्टार विक्रांत सिंह, नवोदित विक्रांत आनंद आ नयकीपूरा पढ़ीं…\nनिरहुआ-पवन ‘‘एक दुजे के लिए’’\nभोजपुरी सिनेमा के सुपरस्टार्स दिनेशलाल यादव ‘‘निरहुआ’’ आ पवन सिंह के जोड़ी जल्दिए ‘एक दुजे के लिए’ में नजर आई. यशी फिल्मस प्रा. लि. आ कैपिटल फिल्मस् प्रा. लि. के बैनर तले बनल अभय सिन्हा आ टी. पी. अंग्रवाल के एह फिलिम के निर्देशन कइले कई हाली भोजपुरी के सर्वश्रेष्ठपूरा पढ़ीं…\nमुंहमांगा दाम पर बिकाइल ‘पागल प्रेमी’ क संगीत\nआजु जब बड़का बड़का भोजपुरी फिलिमन क संगीत बिका नइखे पावत ओहिजे निर्माता नवीन कुमार सिंह आ निर्देशक अजय कुमार के विनय आनंद स्टारर फिल्म ‘पागल प्रेमी’ के संगीत मुंहमांगा दामपर बिका गइल. ‘पागल प्रेमी’ क संगीत अधिकार खरीदलसि वर्ल्ड वाईड्स रिकार्ड नामके संगीत कंपनी. ई खबर भोजपुरी सिनेमा जगतपूरा पढ़ीं…\nएक्शन से भरपूर ‘भाई जी’\nए स्क्वायर प्रोडक्शन के बैनर तले बनl भोजपुरी फिल्म ‘भाई जी’ मई में सभतर रिलीज होखे वाली बा. एकर निर्माता हउवें विशाल तिवारी आ सत्या दुबे अउर निर्देशक हउवें विशाल तिवारी. ‘भाई जी’ पूरा तरह से मसाला फिलिम ह जवना में एक्शन रोमांस आ कॉमेडी तीनो मौजूद बा. बाकिर एकरपूरा पढ़ीं…\nराष्ट्रीय स्वंयसेवक संघ के मुखपत्र पाञ्चजन्य के २२ अप्रेल वाला अंक में गुजरात के मुख्यमंत्री नरेन्द्र मोदी के भारत के अगिला प्रधानमंत्री खातिर सामने कइल गइल बा. पाञ्चजन्य का संपादकीय में लिखल गइल बा कि आखिर कतना हाली अगिन परीक्षा दीहें नरेन्द्र मोदी? मुद्दा के विस्तार में जात संपादकीय मेंपूरा पढ़ीं…\n– डॉ.कमल किशोर सिंह चिकित्सक के चइता रामा कहेलें कन्हैया सुनहो प्यारी राधिका हो रामा हमरा के – मक्खन अब ना खियाव हो रामा हमरा के —— रामा खाई के मक्खनवा बढ़वनी वजनवा हो रामा , रक्त-चाप – रक्त- चाप करे परेसनवा हो रामा रक्त -चाप ——- रामा बाबा श्रीपूरा पढ़ीं…\nभोजपुरिया शहंशाह रवि किशन के दस साल के फिल्मी सफरनामा\nसाल १९६२ में पटना में जब पहिलका भोजपुरी फिलिम “गंगा मईया तोहके पियरी चढ़इबो” के मुहूर्त भइल रहे तब केहू ना सोचले रहुवे कि एक दिन उ छोटहन पौधा बड़हन वट वृक्ष बन जाई जवना का छाँह में लाखों लोग आपन परिवार चलाई. साल १९६२ से २००१ ले भोजपुरी फिलिमनपूरा पढ़ीं…\nरवि कश्यप के "नसीब" में संभावना के इन्ट्री\nबतौर निर्देशक रवि कश्यप क नसीब जइसनो होखो बाकिर लड़िकियन का मामिला में अबले ऊ फिसड्डीए साबित भइल बाड़े. लेकिन लागऽता कि अब रवि कश्यप के नसीब अंगडाईयाँ लेत बा. ली काहे ना जब “नसीब” में आइटम का जगहा आईटम बम दाखिल हो जाव, त मामिला जमही के बा. “नसीब”पूरा पढ़ीं…\nबिग बी खातिर धुन बनावल सपना साँच होखे जइसन बा – मधुकर आनंद\nएगो संगीत शिक्षक से कामयाब संगीत निर्देशक बनल मधुकर आनंद त अपना कैरियर में वइसे त अनेके उपलब्धि हासिल कइले होखीहें बाकिर फिल्म “गंगादेवी” में बिग बी खातिर बनावल अपना धुन के मधुकर आनंद आपन श्रेष्ठतम हासिल मानेलें. मधुकर आनंद के संगीत से सजल ‘गंगादेवी’ में हर मिजाज़ आ अंदाज़पूरा पढ़ीं…\nकालिया फिल्म में दबंग औरत के किरदार में सी॰पी॰भट्ट\nहर तरह के किरदार सहजे निभा लेबे वाला अभिनेता सी० पी० भट्ट के शगुनिया कहल जाई कि अबले ऊ जतना फिलिम में काम कइलन, सगरी बॉक्स ऑफिस पर सफल रहली सँ. जइसे कि “कहाँ जइबा राजा नजरिया लड़ाई के”, “भईया के साली ओढ़निया वाली”, “साजन चले ससुराल”, “रंगबाज़” वगैरह. एहूपूरा पढ़ीं…\nबाबा रामदेव के दवाईयन के ब्रांड अम्बेसडर बनले मनोज तिवारी\nभोजुपरी मेगा स्टार मनोज तिवारी के बाबा रामदेव के संस्था पतंजलि योग पीठ आ पतंजलि संस्थान के बनावल आयुर्वेदिक उत्पादन के उत्तर प्रदेश आ बिहार में ब्रांड एम्बेस्डर बनावल गइल बा. योगगुरु बाबा रामदेव आ मेगास्टार मनोज तिवारी पिछला दिने पटना में एह उत्पादन के खुला बाजार में उपलब्ध करावेपूरा पढ़ीं…


एक्शन स्टार विशाल सिंह के फिलिम लेआईब दुलहनिया पाकिस्तान से6मई से रिलीज – Anjoria\nअप्रैल 30, 2016 लेआईब दुलहनिया पाकिस्तान से, विशाल सिंह\nरियल एक्शन के जादूगर आ एक्शन सुपरस्टार विशाल सिंह के लाजवाब एक्शन आ शानदार कहानी अउर सुने में नीक गीत संगीत से सजल नया भोजपुरी फिलिम “ले आईब दुलहनिया पाकिस्तान से”6मई से देश भर में शानदार रिलीज ला तइयार बा. एकरा के बिहार, मुंबई, आ उत्तर प्रदेश में एके साथ रिलीज कइल जा रहल बा.\nइंटरनेट पर जारी भइल एृकरा फस्ट लुक आ ट्रेलर के खूब पसन्द कइल गइल बा आ एकर रिलीज लेके सगरी भोजपुरी सिनेमाजगत उछाह में बा. एकर गाना पहिलही से लोग का जबान पर चढ़ गइल बा आ एकरा के बड़का वितरक लोग मुंहमांगल दाम दे के खरीदले बा. विशाल सिंह के फैन फालोईंग गजब के बा आ इनका पहिला फिलिम हथियार के लोग जमके सराहले रहे. हथियार के निर्देशक रहलन जगदीश र्श्मा मुन्ना भाई.\nविशाल जानेलें कि रियल एक्शन के जरिये दर्शकन के दिल में उतरल जा सकेला. विशाल सिंह आ तनुश्री के जोड़ी एह फिलिम के प्लस प्वाईंट बा आ रमाकांत प्रसाद के निर्देशन सोना में सोहागा जोड़े के काम कइले बा. एह फिलिम में एगो कुत्तो के शानदार काम देखे के मिली. एकरा के फिलिम खातीर बकायदा तीन महीना के ट्रेनिंग दिआइल रहे. एकर शूटिंग उत्तर प्रदेश के बस्ती आ सिद्धार्थ नगर, काठमांडु अउर मुंबई वगैरह जगहन पर भइल बा. एह फिलिम में भोजपुरिया दर्शक पहिला बेर कराटे के युद्ध देखीहें.\nराधारामधारी प्रोडक्शन के बैनर तले बनल एह फिलिम के निर्माता हउवन रामधारी सिंह. अपराध आ अपराधियन के बदलत रूप आ सरहद पार के कोमल आ भावभरल प्यार दर्शावत निर्देशक रमाकांत प्रसाद के एह फिलिम के कहानीकार संजय सुहाना, गीतकार प्यारे लाल यादव आ पवन पांडे, संगीतकार खुद रमाकांत प्रसाद, कैमरा मैन राम केसी, नृत्यनिर्देशक संजय कोरबे, एक्शन सम्राट, आर्ट सतीश, आ संपादक गोविन्द दुबे हउवें.\nकलाकारन में एक्शन स्टार विशाल सिंह आ इनकर नायिका तनुश्री का साथे बाड़ें संपदा, अवधेश मिश्रा, अयाज खान, सिद्धार्थ वगैरह.\nअपना फिलिम लेआईब दुलहनिया पाकिस्तान से के प्रदर्शन से पहिलहीं सुर्खी आ शोहरत बटोरत भोजपुरी सिनेमा के रियल एक्शन स्टार विशाल सिंह पर सगरी भोजपुरी सिनेमा जगत नजर टिकवले बा. केहू इनका के भावी सुपरस्टार बतावत बा त केहु भोजपुरी सिनेमा के आमिर खान. फिल्म फाईनेंसर आ निर्माता दुर्गा प्रसाद मजूमदार के कहना बा कि विशाल का बारे में जवन सुनतानी ओहसे लागत बा कि विशाल बहुते आगे जइहन. लागत बा कि भोजपुरी सिनेमा जवना रियल एक्शन स्टार ला तिकवत रहुवे तवन मिल गइल बा अब.\nजानल मानल निर्माता आ वितरक अभय सिन्हा के विशाल में टाईगर श्राफ के झलक लउकत बा. विशाल सिंह के बारे में चर्चित निर्माता आ वितरक आलोक कुमार के कहना बा कि विशाल के कैरियर आवे वाला दिनन में बहुते विशाल होखे वाला बा.


सहजनवा – टटका खबर\nगोरखपुर 20 दिसम्बर (वार्ता) सहजनवा टीसन के प्लेटफार्म का लगे गोरखपुर जूट मिल के एगो मजदूर के लाश जरल हालत में पड़ल मिलल. पुलिस बतवलसि कि सोमहर के बावन बरीस के बाबू राम सिंह गोरखपुर जूट मिल मे मजदूरी करत रहे. काल्हु फजीरे उ दू गो अउर मजदूरन संगे काम प गइल रहुवे. दुनू साथियन\nगोरखपुर 02 नवम्बर (वार्ता) गोरखपुर जिला के सहजनवा इलाका में बरहुवा के नियरा बस्ती से गोरखपुर आवत ट्रक एगो मोटरसाइकिल के चपेट दिहलसि जवना से मोटर साइकिल सवार बीस साल के खुशबू यादव के ठाँवे प मौत हो गइल. संगे बइठल उनकर पिता बुरी तरह घवाहिल हो गइलन. धक्का मार के भागत ट्रक आगे जा\nगोरखपुर के सहजनवा इलाका के जैतपुर कस्बा में पशु बाजार लगावे पर भइल झगड़ा में विरोध करे वाला परिवार के तीन आदमी के गोली मार के हत्या कर दिहल गइल. ओह परिवार के विरोध रहुवे कि ओह लोग के घर के सोझा जानवर मत खड़ा कइल जाव. एह मामिला में लापरवाही बरते का आरोप में


Launda Naach is folk tradition of Bhojpuri once consideredadisplay of splendor – News18 Hindi\nBhojpuri Spl: भोजपुरी के लोक-परंपरा में लवंडा नाच, कबो रहे वैभव के प्रदर्शन\nलवंडा क नाच जीवन में रस घोरे वाला अईसन माध्यम रहे कि ओकरा में सामूहिक मनोरंजन होखे. एह काम में लईका-सयान, बूढ़वा-जवान सब शामिल रहे. कहीं कहीं त इ रहे कि बाप-बेटा एक साथ आनंद उठावत रहलन जा.\nLast Updated : February 09, 2021, 16:04 IST\nबहुत लमहर समय ले भोजपुरी प्रदेश में शुद्ध मनोरंजन क साधन लवंडा नाच रहल ह. केहू आत्मिक सुख खातिन नाच देखे त केहू के इ वैभव प्रदर्शन क माध्यम रहे. एगो आउर विचार क लोग एमे शामिल रहलन. जईसे कि कुछ लोगन के नाच क जूनून रहल. अपनी खित्ता में एक्को नाच उ लोग छोड़त ना रहलन. अईसन मनई जब नाच देखे जाय त उनकरा संघे दू-चार को लंगोटिया जरुर जात रहे. रस्ता में पान-बीड़ी क खर्चा उहे उठावे. एतने नाही, कुछ लोग नाच क एतना आसिक रहलन की समय-समय पर आपन पईसा लगा के नाच करवावे. नाच देखे में केहू उनके इ कह दे कि ‘एतना शउख ह त आपन करवा के देखा’, फिर का! कवनो अनमोल चीज बेच के करवावे के परे तबो ‘आपन नाच’ करवा के छोड़े.\nआज त अईसन बखत आ गईल बा की घर घर में मशीनी बक्सा रख गयल बा. बक्सा में बईठ के दू-चार लोगन के जवन ठीक लागत बा उहे सुनावत बाड़न जा आउर सबरी जनता उहे सुनत बा. कला देखावे में जनता के कहीं कवनो भागीदारी ना ह. इ अलग बात ह की एकरी बादो येह बक्सा के लोग खूब पसंद करत हवे. लेकिन लोक कलाकारन की संग्हे अईसन ना रहे. आप उनकरा से आपन पसंद क गाना गवा सकत रहलीं. उनकरा संग्हे खुद झूम-नाच सकत रहलीं. मतलब की नाच में देखहू वालन क भागीदारी रहे. इ सही ह की लोग येह काम के बहुत सम्मान से ना देखे. लेकिन आनंद की संग्हे अपनी जिनगी में ओकर उपयोग खूब होखे. हमरा के याद बा की लोग कवनो प्रसिद्ध लवंडा क नक़ल क के अपनी पत्नी आउर प्रेमिका के प्रभावित करत रहलन जा. लवंडा क नाच जीवन में रस घोरे वाला अईसन माध्यम रहे कि ओकरा में सामूहिक मनोरंजन होखे. एह काम में लईका-सयान, बूढ़वा-जवान सब शामिल रहे. कहीं कहीं त इ रहे कि बाप-बेटा एक साथ आनंद उठावत रहलन जा. परिवार में जे तनी संकोच करे, छोट-बड़ क लिहाज करे उ छुपके देखे. लेकिन देखे वालन क कमी ना रहे. जेठ की दुपहरिया में खाली गोड़ लोग नाच देखे चल जायं. लुह-सुह से केहू ना डेराय.\nनाच देखे एक से एक शरीफ आउर एक से एक लंठ लोग जात रहलन ह. लेकिन बिरले कवनो मूरख अईसन रहे जे लवंडा की मरयादा के ठेस पहुंचावे. आप सोची की केहू लवंडा के नीक-जबुन कुछ बोल दे त लवंडा रूसा जाय. नाचे से मना क देवे. त नाच में बयिठल रसूखदार लोग ओकरा के मनावे जाय. अईसन समय में जाति-धरम, उंच-नीच, छोट-बड़ क बंधन टूट जाय. बयिठले में अमीर-गरीब आउर जाति क भेद रहे. तबो हर तरह क लोग आपन जगह बना लें.\nतब लोग दुनियादारी के साथे अपनहू खातिन जियत रहे. सब काम छोड़ के मनोरंजन खातिन समय निकाल ले. खूब आनंद होखे. बियाह-शादी, जनवासा बरात, मुरहा लईका भईले पर नाच करवावे क चलन खूब रहल ह. कहीं देखा देखी होखे, त कहीं क रीति रहे. कहीं लोग रुतबा देखावे खातिन करत रहलन जा. नाच करे/करावे वाली छोट-बड़, कई गो मंडली रहलीं सो. भोजपुरी माटी में त कुछ अयिसनो मंडली रहलिन सो जिनकर सट्टा लिखावे खातिन सोरस लगावे के परे. मुंह मागल पईसा दिहले की बादो जरूत पर सट्टा ना मिले. मंडली मशहूर उहे रहलिन सो जवनी क कलाकार बढ़िया नाचे या त जिनकरी नाच में चिक्कन दिखे वाला कम उमर क लईका मेहरारू की भेस में रहें सो, ओह नाच का मांग ढेर रहे.\nओह संस्कृति क खासियत देखीं. लोग दिनभर खेती-किसानी में काम करे आउर रात भर नाच देखे. बहुत धैर्य की संग्हे इ कुल होखे. आज लोग बात बात पर लड़ जात हवे लेकिन तब सब तरह क दबाव आउर अभाव नाच में जाके लोग बाग़ भुला जाय. ओईसे त श्रमिक समाज हमेशा से रचनात्कम रहल ह. हमेशा कुछ न कुछ करत रहले क परम्परा उनहन लोगन की इहां रहल हिय. लेकिन होली-दिवाली में नाच गाना क विशेष प्रचलन रहे. खासकर होली में त एक महीना नाच होखे.\nसरसती पूजा से लेके बूढ़वा मंगर ले लोग लागल रहे. एह आयोजन में बढ़िया खर्च आवे. एक महीना लवंडा खाय आउर गांवे में रहे. एह बीच में ओकर खायल-पीयल आउर सिंगार-पटार क पूरा खयाल रखल जाय. काजर, टिकुली, लाली, पाउडर सब जुटावे के परे. एह समय पूरा गाँव ओकर सेवा करे. ठीक वोईसे जईसे कि दमाद क होखे ले. लोग अपना घरे से अनाज देके लवंडा खातिर पईसा जुटावत रहलन. गाँव में नाच ना देखे वाला लोग खूब भुनभुनाय लेकिन केहू उनकर ना सुने. दूसर बात इ की उहो मने-मने भुनभुनाय. खुल के विरोध करे ना आवे. एह स्वाभाव के लोगन के मालूम रहे कि बहुमत नाचदेखावा लोगन क ह. चुपे रहले में भलाई ह.\nनाच में परिवर्तन आईल फिलिम से. हिंदी में जब फिलिम बने लागल त नाचे वाला कलाकार ओकरा के नक़ल उतारे लगलन जा. इ नक़ल उतारे क काम एसे शुरू भयल कि जनता में एकर मांग बढ़ गईल. नाच देखे वाला नवछेड़िया लईका एही पर लोटे लगलन जा. फिलिम क गाना गावल लवंडन क मज़बूरी हो गईल. येह मांग की जड़ में जाईब त समझ आई कि इ समय क बदलाव रहे. जे अपना के समय की संग्हे आगे ना बढ़वलस ओकरा के समाज नकार दिहलस. एह मामले में आप देखब की जनता बड़ी निर्दयी ह. ओकरा के अपनी पसंद क चीज चाही. जे ना दे सकेला ओकर समाज में खोज-पूछ ना होले. सनीमा अयिले की बाद नाच-गाना के भरपूर मान्यता मिल गईल. आज परिवार क लोग लईका-लईकीन के नाचे-गावे सिखावत हवन जा. बल्कि छोट-बड़ शहर/क़स्बा में नाच-गाना सिखावे वाला इस्कूल बन गयल बाड़न स. अब हमहन के इ जरुर सोचे के चाही की फिलिम में नाचल-गावल बहुत बड़हर काम मानल जाला, आउर कलाकार अपनी लईका/लईकी के नाचल गावल सिखावत हवे लोग. लेकिन लोक में जवन गावे/नाचे वाले लोग हवे उनकरा के इ कुल कहीं से बाउर ना लगे.\nअब एकर दूसर पहलू देखीं. पाहिले लवंडा नाच के समाज ठीक ना माने. कवनो लईका नाच क हिस्सा बनल चाहे त परिवार में केहू तईयार ना होखे. लवंडा बनल त दूर क बात हिय. गांव-समाज क लोग अपनी लईका-लईकी के नाच-गाना में कवनो रूप में भाग ना लेवे दे. जबकि इ तबो बढ़िया कला रहे आउर आजो उहे ह. तब कुछ परिवार आउर जाति विशेष क लोग येह काम से जुड़ल रहलन जा. जब आप येह काम करे वालन की बारे में खोजब त मिली की अईसन नाचे-गावे वाला लोग ज्यादातर गरीबी में जियत रहलन जा. खेती-बारी ना रहे. मजूरी से जीवन चले. कईगो लवंडा त अयिसनो रहलन की खेती-किसानी की समय खेत में मजूरी करें आउर फिर कटिया-बिनिया की बाद खाली समय में नाचे-गावे. त कुल मिला के खोजबीन से पता चलल कि नाचल-गावल कला प्रेम से अधिक गरीबी/बेरोजगारी क नतीजा रहे. (लेखक रमाशंकर कुशवाहा वरिष्ठ स्तंभकार हैं.)\nBhojpuri Bhojpuri News पटना बिहार रांची वाराणसी


अकरकरा का प्रयोग कैसे करे विस्तार से बताये? » Akarkara Ka Prayog Kaise Kare Vistaar Se Bataye - Download the Vokal App\nअकरकरा का प्रयोग कैसे करे विस्तार से बताये?...\nAkarkara Ka Prayog Kaise Kare Vistaar Se Bataye\nआपका जवाब होगा दोस्तों अगर करा 20 बीमारियों में काम आता है अगर हमारे जीभ में खुद रन है जी मोटा है तो आकर कराके जो फूल होते हैं उसको पीस कर दी वह पर लगाएं या उस को तोड़ कर के रख लें तो उससे जो होता है मुंह में छाला पड़ जाते हैं इन्हें हो जाते हैं उसको ठीक करता है\naapka jawab hoga doston agar kara 20 bimariyon me kaam aata hai agar hamare jeebh me khud run hai ji mota hai toh aakar Karake jo fool hote hain usko peace kar di vaah par lagaye ya us ko tod kar ke rakh le toh usse jo hota hai mooh me chaala pad jaate hain inhen ho jaate hain usko theek karta hai\nआपका जवाब होगा दोस्तों अगर करा 20 बीमारियों में काम आता है अगर हमारे जीभ में खुद रन है जी\nअकरकरा के फायदे बताये और उसका उपयोग कैसे करे विस्तार से बताये?\nAkarkara Ke Fayde Bataye Aur Uska Upyog Kaise Kare Vistaar Se Bataye\nअकर्करा के फायदे उसका उपयोग कैसे करें दूध में मिलाकर पी सकते हैं इसका दुश्मनऔर पढ़ें\nअमिताभ बच्चन का प्रयोग कैसे करें विस्तार से बताएं तो मैं बताना चाहूंगा कि यहऔर पढ़ें


पहिला पहिल मनोज पाण्डेय आ अपूर्वा एक संगे ‘खोईछा‘ में – Anjoria\nएक्शन किंग स्टार मनोज पाण्डेय अइसे त अनेके अभिनेत्रियन संगे काम कइले बाड़न बाकिर ‘खोइछा‘ में उनुका के पहिला पहिल देखल जाई अपूर्वा संगे. मनोज पाण्डेय आ अपूर्वा के जोडी दर्शक खूबे पसन्द करीहें.\nएकर शूटिंग बिहार के मुज्जफरपुर शहर में भइल बा. एह पारिवारिक आ एक्शन भरल फिलिम में मनोज पाण्डेय के लुक बहुते प्रभावित करी देखेवालन के. मनोज एहमें गांव के एगो हटटा कट्ठा जवान के रूप में नजर अइहें.\nनिर्माता कृष्णेश्वर शर्मा, निर्देशक जितेन्द्र कुमार सुमन, गीत राकेश निराला, जितेन्द्र सुमन, संगीत राकेश द्विवेदी, छायाकंन शिवा चौधरी, नृत्य महादेवन, फाईट भूराज भटट, आ पटकथा अउर संवाद राकेश निराला के बा.\nमुख्य कलाकार बाड़ें मनोज पाण्डेय, अपूर्वा ,सकल बलमुआ, भारतेन्दु भूषण, रंजना देसाई, रूपा सिंह, शशी साहनी, राम स्वरूप भगत, धमेन्द्र सम्राट, विक्रांत गोस्वामी, मुकेश चौहान, नेहा तिवारी, पूजा शाह, उमेश पाण्डेय, शिवम तिवारी, भारती तिवारी, अउर सीमा सिंह.


बैंडमिंटन – टटका खबर\nकिदाम्बी श्रीकांत बनले दुनिया के शटलर नंबर वन\nनयी दिल्ली, 12 अप्रैल (वार्ता). गोल्ड कोस्ट में चल रहल 21वां राष्ट्रमंडल खेलन में विजयी रथ पर सवार भारत के स्टार शटलर किदाम्बी श्रीकांत आजु बियफे का दिने टटका जारी भइल विश्व बैडमिंटन रैंकिंग में पहिला बेर दुनिया के नंबर एक खिलाड़ी बन गइलें. श्रीकांत गोल्ड कोस्ट में अपना खेल के शुरुआत विश्व के नंबर\nपुलिस अधिकारियन के सम्मेलन में पीएम मोदी दिल्ली का बाहर तिसरका बेर हो रहल बाकि पुलिस महानिदेशकन के 51वाँ सालाना सम्मेलन आजु हैदराबाद पुलिस अकादमी में होखत बा. एह सम्मेलन में पीएम मोदी, गृहमंत्री राजनाथ सिंह, राष्ट्रीय सुरक्षा सलाहकार अजीत डोभाल, रॉ चीफ राजेन्द्र खन्ना, आ आईबी चीफ दिनेश शर्मा शामिल बाड़ें. पुलिस महानिदेशकन के\nदुपहरिया ले फटफटिया खबर\nकेन्द्रीय गृहमंत्री राजनाथ सिंह चीन यात्रा पर। बरखा का चलते बेंगलुरू टेस्ट रद्द हो गइल। बम के अफवाह से बर्लिन में होखे जात फुटबाल मैच रद्द। जांच में कवनो बम ना मिलल स्टेडियम में। भारत के माथ बैडमिंटन खिलाड़ी किदांबी श्रीकांत हांगकांग ओपन के पहिलके मैच हार के बाहर। सलमान खान के फिलिम प्रेम रतन


स्वतंत्र भारत के झांकी : भाग - 1 - Decoding Dream India\nFebruary 23, 2021 April 17, 2016 by Gaurav Singh\nअध्याय – 1 “देश निर्माण के चुनौती – १”\nएकीकरण के भूमिका\nदेश निर्माण – “Long years ago we madeatryst with destiny, and now the time comes when we shall redeem our pledge, not wholly or in full measure, but very substantially. At the stroke of the midnight hour, when the world sleeps, India will awake to life and freedom. A moment comes, which comes but rarely in history, when we step out from the old to the new, when an age ends, and when the soul ofanation, long suppressed, finds utterance..”- J. L. Nehru\nस्वतंत्र भारत के पहिला प्रधानमंत्री, प. जवाहर लाल नेहरु के एही भाषण से भारत के एगो नया सवेरा के शुरुआत कईल गईल| “मध्य रात्रि के एह बेला में जब पूरा दुनिया नींद के आगोश में सुत रहल बा, हिंदुस्तान एगो नया जिंनगी अउरी आजादी के वातावरण में आपन आंख खोल रहल बा| इ एगो अईसन पल बा जवन इतिहास में बहुत ही कम लउकेला, जब हमनी के पुरान युग से नया युग में प्रवेश करीले जा आ जब एगो युग खत्म होला आ जब एगो देश के बहुत दिनन से दबावल गईल आत्मा अचानक आपन अभिव्यक्ति लेले……”\nस्वतंत्र भारत के पहिला प्रधानमंत्री चौदह-पंद्रह अगस्त 1947 के राते एगो विशेष सत्र बोला के संबोधित कईले जवना के ‘‘ट्रिस्ट विद् डेस्टिनी’’ कहल जाला| जब देश आजाद भईल तब एह बात प आम सहमती लेवल गईल कि देश के शासन लोकतान्त्रिक तरीका से चलावल जाई अउरी सारा काम जनता के हित खातिर कईल जाई| लेकिन देश निर्माण के लेके सबसे बड चुनौती रहे राष्ट्र एकीकरण जवना में समाज के हर विविधता के जगह होखे| एकरा अलावां दूसरा चुनौती रहे लोकतंत्र के गरिमा के जिन्दा रखल|\nभले वोट देवे के अधिकार मिल गईल रहे, संविधान में लोगन के मौलिक अधिकार आ अभिव्यक्ति के स्वतंत्रता के जगह दे देवल गईल रहे लेकिन लोकतंत्र कायम राखल एगो बड चुनौती रहे| तीसरा बड चुनौती रहे कि भारत के विकास के खाका कईसे बनावल जाव कि समाज के हर तबका के मूल्य समाहित होखो| दोसरा शब्द में कही त संविधान के समानता के अधिकार के जमींन प उतारत देश के सतत पोषणीय विकास कईसे कईल जाव?\nएह अध्याय में तीनो चुनौतिन प एक-एक करके चर्चा कईल जाई| सबसे पहिला चुनौती राष्ट्र-एकीकरण के बात कईल जाव| 15 अगस्त 1947 के दू गो राष्ट्र अस्तित्व में आइल, भारत अउरी पाकिस्तान| मुस्लिम लीग के ‘टू नेशन थ्योरी’ के कांग्रेस पाहिले विरोध कईले रहे लेकिन बाद में ओह लोग के मांग के स्वीकार कर लेले रहे आ ओहिजे से पाकिस्तान के जन्म भईल| पंजाब के पश्चिमी इलाका आ बंगाल के पूर्वी इलाका(वर्तमान में बांग्लादेश) पाकिस्तान बनल| चुकी लार्ड माउंटबेटेन के भी विश्वास ना होत रहे कि अंग्रेजन के गईला के बाद भारत के नयका सरकार एह विविधता के संभाल पाई|\nएह बात के प्रमाण मिलत बा आजादी के कुछ महिना पाहिले वाला रेडियो प्रसारण से जवना में माउंटबेटेन के कहले रहले कि भारत के एकता के बनाए रखे वाला कवनो समझौता तक पहुचल बड़ा मुश्किल हो गईल बा| एह बात के कवनो सवाल नइखे कि एक इलाका के बहुसंख्यक आबादी के अईसन सरकार के हवाले छोड़ देवल जाव जहाँ ओकर दखल ना होखे| एह से एकमात्र हल बा विभाजन| चुकी ब्रिटिश शासन के तरफ से एह बात डिक्लेरेशन हो चुकल रहे कि 1947 में भारत आजाद होई आ सत्ता के स्थानांतरण होई|\nब्रिटिश साम्राज्य के एह निर्णय के बाद सबसे ज्यादा देश में गरमाहट आइल रहे| सवाल इ खड़ा होत रहे कि एह लोग के गईला के बाद कतना राज्य स्वतंत्र होई सम्पूर्ण भारत या 565 राजवाडन के राज्य या भारत आ पाकिस्तान| आजादी के कुछ महिना पहिले महात्मा गाँधी, सरदार बल्लभभाई पटेल आ जवाहर लाल नेहरु के सामने दू गो सबसे बड समस्या रहे| पहिला कि जवन सांप्रदायिक हिंसा दिनोदिन बढ़त चलल चल गईल बा ओकरा के कईसे रोकल जाव आ भारत के बिगड़त चेहरा के कईसे संभालल जाव|\nदूसरा समस्या रहे ‘लैप्स ऑफ़ पैरामाउंसी’| चुकी आजादी के पाहिले हमनी के देश में छोट-बड मिलाके कुल 565 राजवाडा रहले सब लोगन के पास आपन फ़ौज, आपन कानून आ आपन शासन व्यवस्था रहे| ओह शासन व्यवस्था पर अंग्रेजन के प्रत्यक्ष शासन रहे| इहाँ तक के कुछ राजा लोगन के पास आपन करेंसी तक रहे| इ सब राजा लोग अंग्रेजन के गुलामी स्वीकार कर लेले रहले जवना के ‘पैरामाउंसी’ कह गईल रहे| अंग्रेजन के गईला के बाद पैरामाउंसी भी ख़त्म होखे वाला रहे आ ओह में इ अधिकार देवल गईल कि सारा राजवाडा आपन भविष्य खुद तय करिहे|\nअगर ऊपर ऊपर देखल जाव त कानूनन बात सही लागत बा| लेकिन एगो प्रश्न दिमाग में उठे के चाही कि जब अंग्रेज भारत में शासन करे आइल रहन तब का सारा 565 रियासत अलग अलग स्वतंत्र रहे? का अइसन भईल रहे, कि अंग्रेज लोग आपन शासन करे खातिर सारा राज्यन के मिलाके ब्रिटिश इंडिया बनवले रहन? जवाब मिली बिल्कुल ना| ओह लोग के आईला के पाहिले भी सारा राजा लोग एके देश भारत में आवत रहले|\nनिष्कर्ष इ निकल के आवत बा कि जब भारत के जोड़लही ना रहन जा त अलग होके आपन स्वतंत्र राज्य बनावे के अधिकार या बांटे के अधिकार कईसे दे देले| खैर भईल इ कि एह अधिकार के मिलते राजा राजवाडा लोगन भीरी तिन गो विकल्प खुल के सामने आइल| पहिला आपन खुद के स्वतंत्र राज्य बनवास, दूसरा भारत में विलय करस, तीसरा पाकिस्तान में विलय करस| एह अधिकार के मिलते पाकिस्तान के जन्मदाता मोहम्मद अली जिन्ना पूरा फायदा उठावे लागल रहन| हमनी के आजादी त मिलत रहे लेकिन देश बिखरे लागल रहे|\nSee also स्वतंत्र भारत के झांकी : भाग – 24\nचुकी देश में हर जगह हिंसा आपन स्थान लेवे लागल रहे| वायसराय के सलाहकार वी.पी. मेनन आपन किताब ‘द स्टोरी ऑफ़ द इंटीग्रेशन ऑफ़ इंडियन स्टेट’ में लार्ड माउंटबेटेंन के एगो दर्द लिखले बाड़े जवना में उहाँ के कहले बानी कि माउंटबेटेंन के एह बात के एहसास होखे लागल रहे कि कही अइसन मत होखो कि आवे वाला भविष्य में लोग एह सब हिंसा के उनको के जिम्मेवार मानो| वी. पी. मेनन उनका के सलाह देले कि जवन गलती हो गईल बा ओकरा के अभियो सुधारल जा सकत बा, अगर माउंटबेटेंन राजवाडन के राज्य के भारत में मिलावे खातिर मदद करे लागस|\nएह से भारत के आवे वाला पीढ़ी उनका के भारत के जोड़े वाला शख्स के रूप में देखी| पंजाब आ बंगाल के उदाहरन देके माउंटबेटेंन के एह बात के तरफ इशारा कईले कि अभी त सत्ता में स्थानांतरण भी नइखे भईल तब हतना दंगा फसाद होता| होखला के बाद का होई? वी. पी. मेनन माउंटबेटेंन के सलाह देले कि प्रत्यक्ष रूप से हस्तक्षेप करके हालात के सुधारी आवे वाला भविष्य रउरा के हीरो के रूप में देखी|\nएह सीरीज के भाग2अगिला अंक में…..\nस्वतंत्र भारत के झांकी : भाग – 17


मोदियात दुनिया का बीच भगले त गइले बेटा : बाति के बतंगड़ – 13 – Anjoria\nदिसम्बर 12, 2016 बाति के बतंगड़, मोदियात दुनिया का बीच भगले त गइले बेटा\nअबकिओ के दिवाली में पर्यावरण आ पशु प्रेमी होखे के दिखावा करे वाला लोगन के प्रवचन जम के भउवे आ करीब करीब ओतने जम के एह लोगन के विरोधो भउवे. मीडिया के तम्बू में आपन बम्बू घुसवले सोशल मीडिया आपन बातो कहलसि आ पटाखा के विरोध करे वालन के मजाको उड़वलसि. सोशल मीडिया के ताकत टीवी मीडिया पर निकहा अंकुसा लगा दिहले बावे. आ चैनलन के दादागिरी खतम हो गइल बा. उनका हर झूठ के काट पलक झपकते सोशल मीडिया पर पसरे लागत बा.\nयाद आवत बा एगो पुरान चुटकुला. दूरदर्शन के शुरुआती समय में कैदियन के साँझ बेरा दू घंटा दूरदर्शन देखावल जाव. बाद में कैदियन से पूछल गइल कि कइसन लागत बा त कहले सँ कि इहो त सजाये के हिस्सा हऽ, सहहीं के पड़ी ! बाद में प्राइवेट टीवी चैनलन के शुरुआत भइल त हर तरह के मनोरंजन देखे के मिले लागल. लोग एह तरफ अइसन लपकल कि दूरदर्शन देखे वाला उहे लोग बाच गइल जेकरा लगे केबुल कनेक्शन ना रहल. एह लोकप्रियता का माहौल में मीडिया चैनल वाले बेताज बादशाह बल गइलें. हर खबर के तूड़ मरोड़ के देश में अइसन माहौल बनावे लगले कि हिन्दू कहे में लाज लागे लागो हिन्दूवन के. हिन्दुत्व पर होखत एह हमला का पाछा रहलन एह चैनलन के विदेशी मालिकान आ देश में राजनीतिक गोलन के देशी-विदेशी मुखिया-मुखियाइन. देश के बहुसंख्यक जमात का बीचे बिखराव अतना बढ़ा दीहल गइल कि उनकर हैसियत कवनो माइनरिटिओ से बदतर हो गइल. देश में एगो अइसन वोट बैंक बना दीहल गइल जवना के लुभावे खाति पूजा-हवन-विसर्जन आ लाश जरावलो पर तरह तरह के बंदिश लगावे लगलीं सँ हिन्दू विरोधी सरकार.\nकहल जाला कि हर अति के अंत होला. आ जब एह अति का खिलाफ बैकलैश भइल त ई लोग अचकचा गइल. मोदी का पीछे बहुते लोग एही अनेत का चलते बिटोरा आइल. आ जब से मोदी सरकार बनल तब से हालात अतना बदल गइल कि राष्ट्रसंघ योग दिवस मनावे लागल आ एह साल पहिला बेर दिवालियो मनावल गइल ओकरा मुख्यालय में. अमरीका के राष्ट्रपति अपना सरकारी आवास पर दिवाली मनवले, डाक विभाग दिवाली पर टिकट निकलसि. इंगलैण्ड आ अब अमेरिका में होखत चुनाव में हिन्दुवन के रिझावल जात बा. मोदियात दुनिया का बीच हिन्दुस्तानो के मन मिजाज बदले लागल बा. दुश्मन के ढेला के जवाब ढेला से दिआए लागल बा.\nबाकिर एह सर्जिकल स्ट्राइकन से हिन्दुस्तान में रहे वाला देशहित-विरोधियन के करेजा पर साँप लोटे लागल बा. घुस के मरलऽ त कइसे घुसलऽ तवन बतावऽ. जेल से भागल अपराधियन के मार गिरवलऽ त काहे मरलऽ. कइसे भगवलऽ ? एगो खास वोट बैंक का चलते कांग्रेस खुलेआम अइसन करे लागल बिया कि दमड़ी के चाम गइल कुकुर के जाति चिन्हा गइल वाला कहाउत सोझा आ गइल बा. बेटी पतोहु के उमर वाला आ दोसरा के बीबी के आपन बना लेबे वाला एगो आशिक बुढ़वा एह बदजुबानी में सबले आगा बा. आ अपना बहिन के बीबी बतावत फर्जी कागजातन का सहारे ओकर संपलि हड़प लेबे वाला के बेटवो एह काम में पीछे नइखे रहत.\nअपना मीटिंग में एगो नशेड़ी के किसान बता के ओकरा के फाँसी लगावे खाति उसुका के मोदी के किसान विरोधी देखावे के कोशिश करे वाला गोल अबकि एगो रिटायर्ड सैनिक के जहर खियवा दिहलसि आ आनन फानन में शुरू हो गइल एकरा बहाने मोदी सरकार के सैनिक विरोधी बतावे के राजनीतिक कोशिश. आ सबले बेहयाई देखावत कांग्रेस के बबुओ अब अपना के सेना प्रेमी देखावल चाहत बाड़े. उनुका लागत बा कि सैनिक अतना बुड़बक होलें कि भुला जइहें कि कांग्रेसे सरकार एक रैंक एक पेंशन के मसला चालीस बरीस ले लटकवले रखलसि.\nचलत चलत सोशल मीडिया से एगो चुटकुला देख लीं.\nबिल्डिंग से बहरा लइका सब बम पटाखा छोड़त रहले सँ. एही बीच एगो आंटी जी पार करे लगली त लइका चिल्लाए लगले सँ – आंटी जी पटाखा ! आंटी जी पटाखा ! आंटी जी मुसुकी मारत कहली कि – ना रे पगला, अब ऊ बाति नइखे !\nदेश के माहौल के अनदेखी करत देशविरोधियनो के इहे हाल बा. एहनी के बुझात नइखे कि देश खटिया बिछावत बा कि खड़ा करत बा. गनीमत इहे बा कि जबले बूझ पइहें तबले देरी हो गइल रही.


कंकाल के रहस्य - 8 - अभय कृष्ण त्रिपाठी "विष्णु" - मैना: भोजपुरी साहित्य क उड़ान (Maina Bhojpuri Magazine)\nHome अभय कृष्ण त्रिपाठी "विष्णु" Katha कंकाल के रहस्य - 8 - अभय कृष्ण त्रिपाठी "विष्णु"\nकंकाल के रहस्य - 8 - अभय कृष्ण त्रिपाठी "विष्णु"\nएगो छोट सा मड़ई जइसन चाय के दुकान में लखन अपना एक साथी क साथे चाय पियत रहे जब पाड़ेजी एक हवलदार के साथे उहाँ पहुँचले. जब तक पाड़ेजी मोटरसायकिल खड़ा करके खाली भइले हवलदार दुकान से लखन के बोला के उनका पँजरा खाड़ कर दिहलस.\n'गमछा सर, इहे हव लखन. अगर इजाजत हो त जबले आप एसे पूछताछ करिहन तबले हम अपने घरे से होले आई.\n'हवलदार के भी एतना देर में समझ में आ गइल रहे कि पाड़ेजी के का पसन्द बा अउरी का नाही.\n'जरुर भाई पर ध्यान रखी हऽ १० मिनट ले बेसी मत लगइहऽ.'\n'बस हम अबही गइली अबही अइली. वइसे आपके देरी होवे लगे त आप चल जायेम. हम केहु क सायकिल लेके थाने चल जाइब.' कहत हवलदार उहाँ से अइसे भागल मानो पाड़ेजी ओकरा के फिर से रोक लिहन. ओकरा गइला क बाद पाड़ेजी लखन से मुखातिब भइले.\n'नाम गमछा पाड़े, काम पुलिस के काम में मदद कइल. बाकि पुलिस वाला नईखीं.' पाड़ेजी लखन के आपन परिचय देले.\n'हमसे का चाहत बाया?' लखन के चेहरा से लागत रहे कि ओकरा पाड़ेजी से मिले में कवनो दिलचस्पी ना रहे आ ओकरा एह समय पाड़ेजी क आना भी पसन्द ना आइल.\n'लागत बा हमरा वजह से तोहरा मस्ती के रंग में भंग भइल बा. खैर हम ज्यादा समय ना लेब. हमार कुछ सवाल बा जेकर जवाब तू इहाँ भी दे सकेलऽ आ इहाँ दिल ना करे त थाना पर चल के भी दे सकेलऽ. सब तोहरा ऊपर बा.'\nओकरा जवाब देबे क ढ़ंग से पाड़ेजी के यकीन हो गइल रहे कि आदमी टेढ़ बा आ सीधा तरह से जवाब ना दी एही से ओकरा के थाना के रौब देके बात कइले. थाना के नाम सुनते लखन के तेवर में कुछ नरमी देखाई दिहल अउर जवाब देबे खातिर तैयार हो गइल.\nओकरा बाद पाड़ेजी लखन से का बात कइले केहु नाजान पाईल. १० ना बलुक पूरा २० मिनट बाद जब हवलदार घर ले वापस आइल तबहियों पाड़ेजी लखन से बाते करत रहन.\n'ई बात के ध्यान रखिहऽ. जब भी हम सूचना भेजवायेब तब तोहरा बनारस हमरा पास आवे के होखी ना त बूझ लीहऽ.' हवलदार के पाड़ेजी क एतना बात सुनाई पड़ल मानो पाड़ेजी ओकरे के देख के आपन बात खतम करे लगले.\n'लेकिन?' लखन दुविधा में पाड़ेजी के देखे लागल जेकर मतलब शायद पाड़ेजी समझ गइले.\n'खर्चा के चिन्ता मत करीहऽ. तोहरा के बस में बिठा दिहल जाई अउरी जहाँ बस से उतरबऽ उहँवा से हमरा पास पहुँचा दिहल जाई.' पाड़ेजी लखन के दुविधा के खतम कइले त ऊ निश्चिन्त भाव से पाड़ेजी से सहमति के हाँ कइलस. एकरा बाद पाड़ेजी हवलदार के साथे मोटरसायकिल से वापस हो गइले. लखन उनका के जात तबले देखत रहे जबले पाड़ेजी क मोटरसायकिल ओकरा आँखी ले ओझल ना हो गइल.\nआप लोग सोचत होखब कि हम धारावाहिक शुरु कइला पर ठलुआ के भी बड़ा गुनगान कइले रहीं बाकि ओकरा कारनामा क बहुत ज्यादा जिकर ना कइलीं. पर हकीकत ई बा कि हर आदमी क आपन समय बा अउर समय पर ओकर जिकर जरुर होखी. रउआ लोगिन के सोहन के याद होखबे करी? अरे वही सोहन जेकरा के देख के ठलुआ पाड़ेजी के मिस काल कइले रहे आ जब पाड़ेजी एक आदमी के पीछा करत जिलाधिकारी के बँगला पर पहुँचल रहन. वही सोहन ठलुआ के पास मड़ई चाहे कुटिया के पास से गुजरत रहे जब अचानक ठलुआ ओकरा सामने आ गइल.\n'हट हट.' अचानक ठलुआ के सामने पा के सोहन हड़बड़ा गइल.\n'हम सब जानत हई गुरु. हमसे बच के केहर भगबऽ.' अपना से किनारा करके दुसरा तरफ जात सोहन के सामने खाड़ होके ठलुआ उनका आँखि में आँख डाल के कहलस त एक बार सोहन घबड़ा गइल.' का जानत हय बे. सरऊ, इहाँ मड़ई लगा लेलऽ त खुद के साहबे समझे लगलऽ. हम आजे तोहार इंतजाम करवा देत हई.' सोहन खुद के सम्हालत ठलुआ पर रोब जमावे क कोशिश करे लगल पर ओकरा का मालूम कि ठलुआ का चीज बा.\n'जरुर करवा दऽ. गुरु दुनिया में जिये बदे बहुत कुछ करे के पड़ेला नाहि त ई कबो हमरो शौक तोहरे जइसने रहल.' अपना से कट के जात सोहन के सामने ठलुआ एक बार फिर खाड़ हो जाला.\n'शौक? कइसन शौक? ' सोहन ठलुआ के शक के नजर से देखे लागल जेकरा के देख के ठलुआ हँसे लागल. फिर अचानक गंभीर हो के कहलस...\n'औरतन क शौक. हमरे पास भी कुछ मस्त औरतन क लिस्ट हव. लेकिन हमरे पास अब पईसा नाही बचल हव. सब लूट लिहलिन कुल.' कहत ठलुआ रोवे लागल, सोहन के चेहरा क भाव हर पल बदले लागल मानो ओकरा के ठलुआ के बात क यकीन ना भइल. अचानक ठलुआ सोहन के पकड़ के चिल्लाये लागल.' तोहे यकीन नाही हव? हमरे साथ आवऽ. हम तोके देखावत हई.' कहत ठलुआ उनका के पकड़ले पकड़ले अपना कुटिया तक ले गइल अउरी कुछ फोटो देखावे लागल जेकरा के देख के सोहन के चेहरा पर चमक आ गइल.\n'तू सच कहत हउए. तोहरे पास ई सब लड़किन क पता हव?' सोहन के चेहरा ई सवाल करत खानी खुशी से चमकत रहे.\n'एक एक चीज क पता हव गुरु लेकिन बड़ी जालिम हईन कुल. हमरे हालत के देख के खुद अंदाजा लगा लऽ.'\n'तू चिन्ता मत कर. तू इनकर राज हमके बता दे फिर देख.' सोहन के चेहरा से ही लागत रहे कि दिमाग में कवनो शातिर चाल चल रहल बा.\nकवनो फायदा नाही गुरु. सब बड़ी जालिम खिलाड़ी हईन.' ठलुआ सोहन के चेहरा पढ़े क कोशिश करत के कहलस.'तू ओकर चिन्ता मत कर. बस हमके पता बता दे फिर देख सब के सब कईसे तोहार गुलामी करे लगीहन.'\n'ठीक हव गुरु बता देब. लेकिन पहिले हमके अपने गोल में शामिल करे के होई. हमार मतलब अपने साथे हमके भी ओहर ले के जाये के होई.' कहत के ठलुआ उनका के ओह तरफ ईशारा कइलस जेहर से पिछला दिना ऊ ओकरा के औरत के साथे आवत के देखले रहे. अब सोहन के समझ में आइल कि कईसे ई पागल आदमी सिर्फ ओकरा के पकड़ के एतना बात कइलस. सोहन कबो ठलुआ के देखे कबो ठलुआ के हुलिया के देखे.\n'हुलिया पर मत जा गुरु. हुलिया त तोहरे दया से बदल जाई.' ठलुआ सोहन के मंशा जान के कहलस फिर लड़कियन के फोटो देखावत के आगे कहे शुरु कइलस. 'अइसन लड़कियन के साथे समय बितावे खातिर तोहे कुछ न कुछ त करे के ही पड़ी गुरु.' कह के ठलुआ उनका ओरी बड़ा आस लेके देखे लागल.\n'ठीक हव लेकिन हमरे साथे चले में ४५ दिन क समय लग सकत हव. तब तक हम तोहरे हुलिया क इलाज कर देब. बाकि सोच लिहे. अगर हमरे साथे कवनो चालाकी कइले त ई मोहल्ले में त का पूरे बनारस मे रहल मुश्किल हो जाई.'\n'भरोसा करा गुरु. चह बा त ओहर चके के पहिले कवनो एक से फोन पर बात भी करा देब. हमरे पास सबहिन क नम्बर हव. लेकिन तनि जल्दी करे. कई दिन हो गयल हव ठीक से खाना खईले. हमरे खाना क मतलब त समझ में आ गयल न?' कहत के ठलुआ उनका आँखी में आँख लगा के बात कइलस आ जब ओकरा के लागल कि सामने वाला शायद ओकर मतलब ना समझले हो तब ऊ फोटो के तरफ इशारा कइलस. सोहन कुछ पल तक ठलुआ के आँखी में देखलस फिर ओकर पीठ थपथपा के चल गईल. ठलुआ ओकरा के तब तक जात के देखत रहे जब ले कि ऊ ओझल ना हो गइल. ठलुआ के चेहरा पर आपन चाल कामयाब हो जाये क खुशी साफ झलकत रहे.\nठलुआ के चाल का रंग लाई? लखन अउरी पाड़ेजी के बीच का बातचीत भइल? का कातिल सचमुच सोहन ही बा. का होई जब ठलुआ के सचमुच सोहन के साथे पिछवाड़े जाये के पड़ी? ई सब जाने खातिर इंतजार करीं अगिला अंक के.


अमला के माई : बतंगड़ – 101 – Anjoria\nबबुअवो कमाल के आदमी हवे. जबे लागेला कि अब ई सयान होखे लागल बा तबहिऐं कुछ ना कुछ अइसन बोल देला कि लोग माथा ठोक लेला कि हे भगवान, ई कहिया सयान होखी. आ जब लोग के ई हालत बा त ओकरा महतारी के पीड़ा सहजे समुझल जा सकेला.\nबेचारी आन देश से का-का सोच के आइल रहुवे. सास मुअली त घर के मलकिनि बनला का नाते उऩुका गोलो-गिरोह के मलकिनी बनि गइल. आ भतार के मुअते त रानी हो गइल. ओकरा इशारा बिना कवनो आदमी-जन हिल ना सकत रहुवे. एक जने आपन बेंवत देखावे के कोशिश कइलन आ गोल-गिरोह के गद्दी पर बइठला का बाद ओकर हुकुम पर नाचे ला तइयार ना रहलन त उनुका के उघार क के दलान से फेंकवा दिहलसि आ अपने ओह गद्दी पर बइठ गइल.\nअब एगो बेटा आ एके गो बेटी के महतारी घर के मलिकांव सम्हार लिहलसि. बिआहल बेटी बेटवा से जोग त रहुवे बाकिर दामाद अइसन गुरु घंटाल भेंटाइल रहुवे कि मौका मिलते पूरा ससुरारिए कब्जा ली. एहसे बेटिओ के घर के मलिकांव से फरके रखली. लोग त इहे जानत रहुवे कि बेटवा अबहीं अनुभवहीन बा बाकिर महतारी के त बढ़िया से मालूम रहुवे कि ऊ मतिहीनो हवे. ओकरा ऊपर कोढ़ में खाज का तरह ओकरा नशो धरा गइल आ बगैर नशा कइले ऊ रहिए ना सकत रहुवे. नशा त बेटिओ के धराइल बा आ साँझ होखते उहो टुन्न हो जाले. बाकिर बेटवा के अमल उनुका ला मुसीबत रहुवे.\nमहतारी पहिले त प्लान बनवली कि गाँवो के मलिकान अपने ध लीं बाकिर गाँव के बड़-बूढ एकरा ला तइयार ना भइलें त अपना एगो बराहिल के गाँव के गद्दी पर बइठवा दिहली आ ओकरे पाछे से गाँव के मलिकान सम्हार लिहली. ई इन्तजाम सबले बढ़िया साबित भइल काहे कि लूट-खसोट ई करसु बाकिर नाम जाव ओह बराहिल के. पूरा गाँवो जानत-मानत रहुवे कि एह बराहिल में अउर चाहे कवनो दोष होखे, ई बेइमान ना हो सके. बाकिर ओकर कमजोरी अइसन रहुवे कि अपना मलकिनी के इजाजत बिना मूततो ना रहुवे. ई इन्तजाम एह तरह ओह महतारी ला सबले नीमन रहुवे जे चाहत रहुवे के देर-सबेर बेटा एह जोग बनि जाव कि ओकरा के गद्दी पर बइठावल जा सके.\nपरदा पीछे से हर जतन कइली कि ओकर नशा छूटि जाव. एकरा ला ओकरा के बाहरो भेजली कई हप्ता के इलाज का बाद जब आइल त कुछ दिन ला लागल कि एकर अमल अब छूटि गइल बा. बाकिर ई भरम जल्दिए टूट गइल. एही बीच गाँव के गोतिया-देयाद गद्दी पर से इनका बराहिल के हटा के आपन आदमी बइठा दिहलें. आ ओहि दिन से महतारी बेटा के दुर्दिन शुरु हो गइल. पहिते त सोचली कि ई नयका आदमी उनुका के सजा करावे के इन्तजाम करी आ तब ई अपना ला गाँव के आम आदमी के दया-ममता बिटोर के फेरु गद्दी पर काबिज होखे के कोशिश करीहें. बाकिर ई नयका आदमी अतना चालाक निकलल कि गाँव का लोग के शिकायत अनसुनी करत रहल आ महतारी-बेटा का खिलाफ कवनो कार्रवाई ना कइलसि.\nजबरा मारबो करे आ रोअहूं ना देव के हालत तब बनि गइल जब एगो दोसर आदमी चाणक्य बनि के आपन चोटी खोल के उनुका खिलाफ कानूनी लड़ाई के लगाम थाम लिहलसि. अब ऊ बेचैनो रहली बाकिर आम लोग के दया-ममता ना जीत सकत रही. काहे कि इहो आदमी आमे जनता रहुवे सरसरी निगाह में. अदालत से जमानत त मिल गइल बा बेटा-महतारी के बाकिर लोगो अब जाने लागल बा कि महतारी-बेटा कइसन घोटालेबाज ह लोग.\nबेटा के लगा त दिहले बाड़ी जनता के नेता बने ला आ बेटा के सिखावे-पढ़ावे ला अपना खास आदमी-जन के लगाइओ दिहले बाड़ी बाकिर बेटवा रहि-रहि के कुछ ना कुछ अइसन बोलिए देत .बा जवना से ओकर मतिसून आ अमली भइला के राज खुल जात बा. कबो ई आलू से सोना बनावे लागत बा, त कबो बेरोजगारी से आतंकी. अरे पगला तेहूं त बेरोजगारे बाड़े, त एहिसे आतंकी बने के कोशिश करत बाड़े का. लोग के बूड़बक बनावे का फेर में एकरे बुड़बकाही सोझा आ जात बा. आ महतारी कपार ठोक लेत बाड़ी.\nहे दइब, कुछहु करीह बाकिर केहू के अमला के माई जनि बनइह.\nअमला के माई


मनोज सिन्हा – टटका खबर\n(टटका खबर, अतवार, आषाढ़ अन्हरिया तृतिया, 2078 विक्रमी) अपना बाबूजी रामविलास पासवान के बनावल लोक जनता पार्टी पर चाचा के कब्जा होखत देखि परेशान चिराग पासवान कहले बाड़न कि अब ई भाजपा के सोचे के बा कि ऊ केकर सहजोग करी. अबहीं ले त ऊ हर मुद्दा पर भाजपा के समर्थन करत आइल बाड़न जबकि\nगाजीपुर 31 मार्च (वार्ता). देश के संचार अउर रेल राज्यमंत्री मनोज सिन्हा कहलन कि गाजीपुर मेडिकल कॉलेज ला मंजूरी मिल चुकल बा, जमीन लिया गइल बा आ अब एकर शिलान्यासो जल्दिए होखे वाला बा. भाजपा का ओर से सैदपुर विधानसभा क्षेत्र के सादात मंडल दक्षिणी के गांव उचौरी प्राथमिक विद्यालय परिसर में आयोजित जनसंवाद में